Abrikez - Wikipedia\nAbrikezennoù, en o fezh ha daouhanteret\nAbrikez en ur wezenn\nAn abrikez zo frouezh taolet gant gwez bihan eus kerentiad ar Rosaceae, anvet Prunus armeniaca gant ar skiantourien.\nAmprestet eo bet anv ar frouezh-se digant ar galleg, met un istor hir en deus ar ger. Tremenet e oa eus latin an Henromaned (praecoquum, da lavaret eo "(frouezhenn) abred") d'an henc'hresianeg (πραικόκιον praikókion) ; eus an henc'hresianeg e oa tremenet en arabeg (أَلْبَرْقُوق ʾal-barquq, gant ar ger-mell) ; gant Katalaned e oa bet amprestet digant an arabegerien hag aet da albercoc ; hag eus ar c'hatalaneg e oa tremenet e galleg, er XVIvet kantved, dindan ar stumm abricot. Ha diwezhatoc'h e oa bet amprestet gant ar vrezhonegerien dindan meur a stumm : abrikez, brikez pe abrikod\nEn Azia e kreske ar gwez-abrikez da gentañ. Eno e voent gounezet, a-bell zo, ha degaset e voent da C'hres gant Aleksandr Veur, ha goude e errujont e Roma hag e voent gounezet tro-dro d'ar Mor Kreizdouar, en Impalaeriezh roman. Er XVIIvet kantved e voent degaset da Amerika gant an drevadennerien saoz ha spagnol. Degaset e voent da Aostralia ivez. Bremañ e vezont gounezet en ur bern broioù dre ar bed. Turkia eo ar vro ma eoster ar muiañ a abrikez (811 609 a donennoù e 2013).\n↑ Geriadurig brezhoneg-galleg, Émile Ernault, p. 7\n↑ Geriadur Gregor Rostren, p. 768\n↑ Dictionnaire breton-français du dialecte de Vannes, Émile Ernault, p. 2\nAdtapet diwar « https://br.wikipedia.org/w/index.php?title=Abrikez&oldid=1711513 »\nKemmoù diwezhañ degaset d'ar bajenn-mañ d'an 29 Gou 2016, da 10:50.


Faith no more - Wikipedia\nFaith No More a zo ur strollad rock amerikan arnoderezh dibar, savet e San Francisco e 1982 ha divodet e 1988. Klasket en deus ober gant stiloù sonerezh disheñvel-kenañ e-pad an amzer ma oa bet anezhañ (heavy metal, funk, punk hardcore, rock a-raok, soul, hip-hop, ha jazz,).\nLiesseurted o levezonioù, perzhioù ha personnelezh ar sonerien o deus graet eus ar strollad-mañ un dave evit holl ar strolladoù neo-metal amerikan, dre ar fed ma voent e-touez ar re gentañ o veskañ sonerezh hard-rock hag hip-hop. Personnelezh pep soner en deus lakaet diaesterioù da sevel er strollad, ar pezh a skuizhas kalz gitarour etre 1994 ha 1997.\nGoude div bladenn rock-groove e oa kemeret lec'h ar c'haner Chuck Moseley gant Mike Patton eus ar strollad Mr. Bungle. Gantañ e krog berzh ar strollad. Ar single « Epic » hag e glip a plantas un tamm brav a reuz abalamour. Tremen a reas alies war MTV en hañvezh 1990, daoust da fulor an emsaverien evit gwirioù al loened (Er c'hlip e weler skeudennoù gorrekaet eus ur pesk o tifretañ er-maez an dour,. War-lerc'h emañ stil Faith No More o vont war radikalaat gant kanaouennoù feulsoc'h hag iskisoc'h, met ivez gant adkemeradennoù strolladoù diseurtaj evel c'hommodores pe ar Bee Gees. Divodañ a ra ar strollad e 1997. Mike Patton a zo hiziv an deiz soner ar strollad en deus savet ar raktresoù solo ar muiañ anavezet : Fantômas, Tomahawk, hag all...\nAr single Epic, meskaj a rap hag a metal, kavet er bladenn the real thing a voe unan eus berzhioù pennan ar strollad, hag a skoazellas anezho da vezan anavezet gant muioc'h a dud. " Falling to pieces " a voe eil single ar bladenn. Midlife crisis, "Easy" hag "A small victory" a voe singlioù an eil pladenn, Angel dust e anv. Singlioù an trede bladenn King for a day, fool for a lifetime a voe "Digging the grave", "Evidence" ha "Ricochet". Album of the year a voe ar pevare pladenn, hag an hini washañ hervez tud zo. Singlioù ar bladenn-man a voe ar ganaouennoù "Ashes to ashes", "Last cup of sorrow" ha "Stripsearch".\nDaoust ma voe The real thing a reas ar muiañ a verzh ez eo ar bladenn Angel dust a vefe ar bladenn wellañ, hervez ar faned. Ret eo lavarout eo pinvidik-kenañ ar bladenn e mennozhioù. Gallout a reer adkavout warni sonerezhioù disheñvel, evel ar metal, ar rap, ar pop, ha memes ur ganaouenn hag a laka da soñjal en ur ganaouenn crooner !\nChuck Moseley, kaner war an div bladenn gentañ.\nMike Patton, kaner adalek The real thing, ganet d'ar 27 a viz genver 1968 en Eureka, Kalifornia\nMike "Puffy" Bordin, tabouliner\nJim Martin, gitarour betek Angel dust\nRoddy Bottum, klaouer ha mouezh\nBill Gould, izgitar, ganet d'ar 24 a viz Ebrel 1963 e Los Angeles, Kalifornia\nTrey Spruance, gitarour war King for a day, fool for a lifetime\nDean Menta, gitarour war droiad ar bladenn King for a day, fool for a lifetime\nJon Hudson, gitarour war album of the year\nWe care a lot, 1985\nIntroduce yourself, 1987\nLive at the brixton academy (live), 1991\nAngel dust', 1992\nKing for a day... Fool for a lifetime, 1995\nAlbum of the year, 1997\nWho cares a lot? (best of)\nLec'hienn web ofisiel\nLec'hienn faned Faith no more ha Mr. Bungle\nUl lec'hienn e galleg a zo o prientin (digor e 2006)\n↑ "Inventory: 9 Music Videos Featuring Animals In Prominent Roles", A.V. Club, 9 a viz Ebrel 2007 (dastumet d'ar 4 a viz Even 2007\n↑ Lowell, Travis, "Faith No More: The Real Thing Review", Toxic Universe, 20 a viz Even 2001 (dastumet d'ar 4 a viz Even 2007\nAdtapet diwar « https://br.wikipedia.org/w/index.php?title=Faith_no_more&oldid=1976326 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Declan Breathnach) (KildareStreet.com)\nResults 1-20 of 833,101 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Declan Breathnach)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Declan Breathnach)


Pajenn:Le Clerc - Ma beaj Jeruzalem, 1902.djvu/22 - Wikimammenn\nPajenn:Le Clerc - Ma beaj Jeruzalem, 1902.djvu/22\nYon hag hi na blij ket d’ê bean tost d’an dour : red eo d’ê kaout douar gre evit dont ervad. An heol ive a blij d’ê : setu perak, bep ma tostaer d’ar c’hreiste, e kav an nen anê stankoc’h. Mes arabad eo kredi e vent henvel ouz ar re a welomp en hon bro, harpet ouz eur voger bennag ha kemeret gante a-wejo hed eur voger hir. Aman ec’h int regennet e-kreiz an douar labour, ha harpet ouz peulio koat berr-berr : na zavont ket e-tuont da dri droatad. Pep-hini anê a ra ’vel eur bodadik koat : ar barr koz, pe ar skod-gwini, a zo er c’hreiz, ha dioutan, ’vel diouz eur vammen, e sav ar barroigo a dle dougen ar c’hropado rezin. Ar re-man a zo breman o tarevi, ha krog e ver d’o dastum evit ober gwin. Meur a labourer a welomp o pleal gant se.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/22&oldid=107717 »\nKemmoù diwezhañ degaset d'ar bajenn-mañ d'an 15 Gwe 2017, da 15:00.


An darvoudoù bras / Les évènements / Petra ober ?\nAdkavit hon dibab abadennoù meur eo arabat c’hwitañ anezho ! Maraton Menez-Mikael-ar-Mor\nDont a ra bep bloaz 5 000 a rederien, a anavezer mat dre o stumm da c'haolgammañ, war linenn an aplud evit Maraton Menez-Mikael-ar-Mor. A-benn d'an eur, pe d'ar mor pa lavarer gwelloc'h. Pa vezont o redek n'o dez ket kalz amzer da sellet ouzh kaerder al lec'h a zo lakaet e-touez glad bedel Mab-den. Troveni Lokorn\nAn abadenn-mañ zo un tamm evel ur steredenn-lostek hag a vefe an dud o c'hortoz anezhi da dremen. Bep c'hwec'h vloaz e c'hoarvez un darvoud hep e bar e parrez Lokorn : gant an Dromeni Vras, anezhi ul lid relijiel, e vezer kaset pell-pell en amzer dremenet, d'ur mare ma oa an drouized hollc'halloudus o ren.\nAbaoe 1979 e vez lakaet, gant ar festival Art rock, an doareoù arz da gejañ an eil gant egile, en ur zegas brud war Sant-Brieg e-pad dibenn-sizhun ar Pantekost. Pop music hag arz a vremañ, sirk ha video… Setu ar pezh a gaver e-barzh ur sekred-kegin na vez ket diskuliet da forzh piv ! Beajourien Souezhus\n20 vloaz zo e kustum « bugale vihan Stevenson ha Conrad » en em gavout asambles ouzh troad mogerioù-kreñv Sant-Maloù. Pedet e vezomp bep bloaz e miz Mae, gant ar festival Beajourien Souezhus, da vevañ ur pezh avantur lennegel da-heul froudennoù ar skrivagnerien Abadennoù ar serr-noz N’eus ket par d’ar festival Abadennoù ar Serr-noz, e lec’h all ebet ne vez kinniget ur bennoberenn vras en opera war un dro gant un oberenn vihan da goulz merenn vihan, na lakaet janglerezh da-heul sonerezh. Amañ e kont an doare kement hag an danvez, ha ne vez ket gwelet danvez tud dizoare evit kelo-se.\nDaoust ma cheñch programm an Erer Kozh a vloaz da vloaz, e chom ar festival gant ar memes spered 18 vloaz zo, ur spered diazezet war al liesseurted hag un aergelc'h plijus etre mignoned, war arzourien brudet-kaer ha re all a vo brudet hepdale. Pemp leurenn, 80 arzour, 230 000 arvester... N'oc'h ket evit tremen hebiou an darvoud pouezus-se !\nJazz e Gwened\nE Gwened n'eus ket kaz na dislavar etre jazz ha java. Ar pezh a weler splann gant ar festival a zegas swing, lusk ha begon e kêr 30 vloaz zo. Bev-birvidik an traoù eno ha pa vefed skuizh-marv... Gouelioù Kerne\nE 1923, pa oa Raymond Poincaré prezidant ar C'huzul, edo ar festival o kregiñ ganti. Gouestlet eo Gouelioù Kerne da sevenadur Breizh, pinvidik ha liesseurt.\nKinnig a ra ar gouel daouvloaziek Aber splujañ en arz a vremañ dre ur valeadenn digustum, 60 km a-hed al liger etre Naoned ha Sant-Nazer. An ijin eo spered diazez ar festival-mañ.\nBep bloaz, bremañ ez eus pemzek vloaz zo, e vez un asez dispac'h kostez Brest : eno e vez bodet ar pep gwellañ eus ar sonerezh tekno da-geñver Astropolis, ur festival lusk an diaoul gantañ ! N'eo ket diskiblien al luskad a reer The second summer of love anezhañ evit c'hwitañ an emgav-se. An Arz er Chapelioù\nBep bloaz en em laka an arz a vremañ da gejañ gant ar glad relijiel en un doare dibar. An Arz er chapelioù : traoù nevez en nevoù, a c’hallit krediñ.\nGouelioù etrekeltiek an Oriant Ouzhpenn 650 000 a dud a zeu bep bloaz da-heul an Oriant express. N'eus muntr luziet ebet da ziskoulmañ amañ, nemet selaou ar pep gwellañ eus ar sonerezh keltiek. Festival Penn pellañ ar bed\nUr melting pot, ur pod kejaj, pe e vefed paotr pe blac'h. Splann eo d'an holl : diazezet eo festival Kraozon war an eskemm. Ha pa vefe aozet e penn pellañ ar bed emañ e brogrammadur el lec'h kreiz ma teu an holl seurtoù sonerezh da gejañ an eil gant egile. Ur c'hinnig a-feson neuze evit tremen un dibenn-sizhun digor war ar bed. Festival ar C'hanaouennoù Martoloded\nE Pempoull, bep daou vloaz, e vez birvilh ha plijadur leizh ar c'haeoù gant ur 100 000 a arvesterien. Gant ar festival-mañ, troet war ar sonerezh hag ar mor, e vez pep a flammenn o lugerniñ en holl borzhioù ar bed. Un digarez a-feson deoc'h da vezañ evel ur pesk en dour.\nHent ar rock\nAnat eo d'an holl bremañ : bep bloaz e miz Eost e weler ur c'hasedig e doare penn un den marv, daou askorn dindanañ evel banniel ar vorlaeron, o plavañ a-us Sant-Maloù. Kemenn a ra deomp eo distro Hent ar Rock, ur festival gouestlet penn-da-benn d'ar sonerezhioù brit-pop ha rock breizhveuriat. Ha pennoù plijadur e-leizh enno a vez gant ar 15 000 arvester pa vezont o tistreiñ d'ar gêr… Festival ar filmoù eus Breizh-Veur\nGant piv ez ay an Hitchcock aour ? Bep bloaz e vez dalc'het arvesterien Dinarzh e-pign e-pad ur reuziad diziwezh gant ar memes goulenn. Peogwir emañ Kezar gant pennoù-bras ar gêr-benn ez eo Alfred a zo bet lakaet da arouez an emgav evit ar re a blij dezho gwelet filmoù c'hoariet e yezh William. Kae ar Lagadennoù\nDibenn-sizhun diwezhañ miz Here, setu ur garrezenn leun-mat e-barzh deiziataer sevenadurel Breizh, hag un digarez da 400 aozer BT d’en em gavout da-geñver ar festival Kae al Lagadennoù. Ober ar plankenn e Sant-Maloù, n’eus ket peadra da vezañ estonet.\nN’en deus bet ezhomm ar festival Leurennañ nemet un toullad bloavezhioù evit dont da vezañ al lec’h ma rank ar grouerien war dachenn ar c’hoariva hag an dañs tremen a-raok mont da festival Avignon. Ur festival er penn a-raok ha ne laka ket an arvesterien da vont a-raok ! Brest 2012\nHa krediñ a rit e c’haller ober tro ar bed dindan 7 devezh gant ur vag dre lien ? Emgav a vez roet bep pevar bloaz d’ur milion bennak a vizitourien evit ur veaj dispar en istor ar mor gant ouzhpenn 2 500 bag deuet eus ar pevar avel. Atalieroù Roazhon\nAbaoe 2008 e vez graet gant diskouezadeg daouvloaziek an arz a vremañ, Atalieroù Roazhon, kement a ranker ober evit diskouez d'ar muiañ a dud un danvez arzel a vez kontet da diaes da intent ha graet evit an dud desket hepken. E Kouent ar Jakobined, en aveadurioù sevenadurel pe el lec'hioù foran, eo digor an arz a vremañ d'an holl. Gouel ar Ramparzhioù\nDaoust m'eo gouestlet ar gouel-mañ d'ar Grennamzer ez eo digor d'an holl memes tra. Ar re vihan koulz hag ar re vras a gav o flas er c'hoari roll drol-se bet ijinet e 1983. N'emañ ket an darvoud pouezus-se evit kêr ar Gwesklin war-nes ober e dalaroù. Spi Ouest France\nBep bloaz da vare Pask, da-geñver Spi Ouest France, e teu ar bigi dre lien war o c’hiz war un dro gant kleier Roma. Ur gwir oferenn vras eta evit ar re a blij ar regataoù bigi dezhe. Sellet ivez ouzh


Stourm Diwan da 2e disadorn plasenn ar frankiz ba Brest\nPublié le 19/02/21 22:01 -- mis à jour le 19/02/21 22:01\nSkritell en em vodañ e Brest 2020/2021\nTennet div eurvezh war deir en eil derez, setu eta ar pezh a zo bet dibabet gant ar rektordi, penaos e vo graet evit derc'hel gant ul live deread e Diwan hag e lec'h all ?\nFuloret e oa bet kelennerien skolaj Diwan ar Releg abalamour d'al lizher kaset gant ar Rektordi. Biskoazh kemend all ! Blanquer a ra ar pezh ne oa ket bet graet james : tennañ, en un taol, o lavarout ne oa ket dav kelenn an danvez brezhoneg pa oa an hentenn Diwan "dre soubidigezh".\nManifestiñ a ranker ober neuze, c'hoazh hag adarre evit diskouez n'omp ket a-du e vefe, ur wech adarre, lakaet ar Vretoned hag ar pobloù all ba bro C'hall da wallgas ha da lazhañ o yezhoù dezho.\n"Gwall baket e vo ar gelennerien brezhoneg ivez, pa welint o eurvezhioù-kelenn o koazhañ, pe gwashoc'h ch'oazh, pa gollint o fost. Stu ma c'houlennomp groñs ma vije dalc'het d'an teir eurvezh brezhoneg ar sizhun dre glasad, ha n'eo ket dre live", a c'houl ar gelennerien hag aozerien ar vanifestadeg.


Kuzul sevenadurel Breizh · Région Bretagne\nDegemer > Ober anaoudegezh ganeomp > Ar bodadennoù kuzuliañ > Kuzul sevenadurel Breizh\nKuzul sevenadurel Breizh zo ur vodadenn aliañ stag ouzh ar C’huzul-rannvro. 70 den, anezho dileuridi eus liesseurted an arzoù, ar sevenadur hag ar glad e Breizh, a ya d’ober an ensav-se a oa bet krouet e 2009 ha n’en deus ket e bar e Frañs. Gant ar C’huzul-rannvro e vez goulennet ali ar c’huzul sevenadurel war gement tra hag a sell ouzh identelezh sevenadurel ha sked Breizh. Gallout a ra ivez emellout eus kement tra a zo stag ouzh e dachenn blediñ abalamour d’e studiañ ha d’ober erbedadennoù.\nUn nerzh kinnig\nGallout a ra ar C’huzul sevenadurel emellout eus kement tra a zo stag ouzh e dachenn blediñ abalamour d’e studiañ ha d’ober erbedadennoù. Holl alioù, mennadoù ha labourioù ar C’huzul sevenadurel diwar-benn ar politikerezhioù sevenadurel foran sevenet e Breizh (5 departamant) a vez kaset d’ar C’huzul-rannvro ha da Guzul Ekonomikel, Sokial hag Endro ar Rannvro (KESER). Kuzul sevenadurel Breizh zo da vat ul lec’h ma c’heller ober kinnigoù ha derc’hel a ra da gas holl arvezioù sevenadur Breizh war-raok.\nDalc’het e vez pevar emvod hollek ar bloaz d’an nebeutañ gant Kuzul sevenadurel Breizh, diouzh deiziadoù dalc’hoù ar C’huzul-rannvro, evit divizout ha votiñ war an alioù, ar mennadoù, ar studiadennoù hag an danevelloù bet prientet gant ar bodadoù hag ar strolladoù labour.\nAr burev zo ennañ 10 ezel dilennet ha leuret gant o c’hetpared. Ober a ra war-dro evezhiañ labourioù ar C’huzul ha divizout peseurt heuliadoù reiñ dezho.\nGant o izili e vez prientet labourioù an dalc’h hollek e-barzh meur a vodad tematek :\n-1- Bodad yezhoù Breizh,\n-2- Bodad treuzkas sevenadurel ha krouiñ e Breizh,\n-3- Bodad glad, sport, touristerezh,\n-4- Bodad gwirioù sevenadurel, gwirioù yezhel hag all\nStrolladoù labour a c’hell bezañ savet ouzhpenn an dalc’hoù-se. Pep ezel eus ar C’huzul a c’hell kemer perzh enno a-youl vat.\nGallout a ra Kuzul sevenadurel Breizh pediñ ha lakaat da zont d’an emvodoù-se kement perzhiad zo, ezel eus ar vodadenn pe get, hag a c’hell sklêrijennañ war un dachenn resis\nIzili ar C’huzul sevenadurel\nGwelet aozlun Kuzul sevenadurel Breizh\nE logo hag e garta\nKuzul sevenadurel Breizh en deus ul logo hag ur garta c’hrafek a ya meur a dra d’ober anezho, traoù hag a ziskouez eo stag KSB ouzh an oberoù sevenadurel e Breizh.\nGallout a ra neuz c’hrafek Kuzul sevenadurel Breizh lakaat soñjal e meur a dra :\nar « Gwenn ha du » (blanc et neirr e gallaoueg), banniel Breizh krouet gant Morvan Marchal e 1923, ennañ nav bandenn : pemp bandenn zu, peder bandenn wenn\nskeudenn ur sarpant-nij, un dra hag a nij da-heul an avel (a vez e pep lec’h e Breizh)\nSetu an elfennoù a ya d’he ober :\nan erminig o fiñval, heñvel ouzh hini ar C’huzul-rannvro, ganti stumm ar vro.\ntri anvadur, e brezhoneg, galleg ha gallaoueg, a zeu da astenn fiñv an erminig (he zri beg). Choazet ez eus skrivañ gant ar font « Spotka » evel evit neuz c’hrafek Rannvro Breizh. Ijinet eo bet diwar ar stumm lizherennoù a vez treset war ar bagoù-pesketa. Krouet e oa bet ar font-se e 2003 gant Xavier Dupré.\nBernez Rouz eo Prezidant Kuzul sevenadurel Breizh abaoe ar 7 a viz Genver 2017. Deuet eo war-lerc’h Paol Molac, Catherine Latour ha Jean-Bernard Vighetti.\nBet eo Bernez Rouz kelenner ha goude-se kazetenner e Radio Frañs e Kemper, pennskridaozer e Amiens, ha dont a reas da vezañ pennskridaozer e Frañs 3 Hirwazh e Brest a-raok bezañ karget eus an abadennoù brezhonek e Frañs 3 Breizh (2008-2014).\nGant e skiant-prenet diwar e vicherioù e c’hall studiañ an teulioù tematek bras e Kuzul Sevenadurel Breizh e darempred gant an obererien war an dachenn. Brezhoneger gwriziennet en e vro eo ha war ar memes tro e kemer perzh e kevredigezhioù deskadurezh pobl evel Skol an Emsav pe Ti ar vro.\nSot eo gant an istor hag an doare da lakaat ar glad war wel, gant se ez eo un ezel oberiant eus ar gevredigezh Arkae en Erge-Vras 40 vloaz zo. Lakaet en deus embann war-dro 25 a levrioù war istor e gornad hag unan anezho, « Les Mémoires d’un paysan Bas-Breton » skrivet gant Jean-Marie Déguignet hag embannet e 1998, a reas berzh bras (400 000 skouerenn betek-henn) e 4 yezh eus meur a vro.\nDre e vicher gazetenner e voe dedennet gant Afer Sezneg. E 2005 en doa lakaet embann « L’affaire Quéméneur-Seznec, Enquête sur un mystère » e ti Apogée e Roazhon.\nAbaoe 2017 e ouestl e amzer da Guzul Sevenadurel Breizh. Kaset en deus meur a studiadenn bouezus da benn war an darempredoù sevenadurel gant al Liger-Atlantel, war an dielloù prevez talvoudus evit ar glad, war ar sevenadur niverel, ha lakaet en doa votiñ, e fin 2019, un adreizhañ da framm KKB abalamour d’an aozadur da vezañ sklaeroc’h, efedusoc’h ha muioc’h anavezet.\nE 2020 eo bet addilennet evel prezidant KSB ha lakaet en deus embann al levr « Fañch, le prénom breton qui fait trembler la République » diwar-benn un afer hag he deus lakaet KSB da reiñ bec’h, ha delc’her a ra war ar memes tro d’ober da lennerien Ouest-France ober anaoudegezh bep Sul gant « Teñzorioù ar brezhoneg skrivet ».\nBlog : http://www.tresor-breton.bzh/\nTwitter : https://twitter.com/BernezRouz\nA-raok pep dalc’h gant ar C’huzul-rannvro e c’hell Kuzul sevenadurel Breizh embann alioù diwar-benn an danevelloù kinniget gant Prezidant ar C’huzul-rannvro d’an dilennidi war dachenn identelezh sevenadurel ha sked Breizh.\nMiz Here 2020\nMennad ar bodad “Touristerezh, glad ha sport” war ar raktres Brastres rannvroel evit diorren an touristerezh hag an dudioù.\nDalc’h ar 27 a viz Mezheven 2020\nMennad war danevell obererezh ha diorren padus 2019 ar C’huzul-rannvro\nMennad war an danevell “erbedadennoù evit a sell ouzh ar c’henlabour etre al Liger-Atlantel ha Rannvro Breizh e-sell da vont war-zu an adunvaniñ\nDalc’h ar 1añ a viz C’hwevrer 2020\nMennad KKB war budjed kentañ ar C’huzul-rannvro evit 2020\nAvis sur le GIP ESR – Approbation d’une convention constitutive de GIP, Université Numérique de Bretagne\nAvis sur la stratégie, bilan et perspectives à l’international de la Région Bretagne\nAvis sur le plan d’action en faveur du soutien à la restauration du patrimoine en Bretagne\nAvis sur le bordereau ” Canaux et voies navigables de Bretagne : l’affirmation d’une stratégie régionale de développement et de valorisation”\nAvis sur le rapport d’activité et de développement durable 2017\nAvis sur le Rapport d’activité et de développement durable 2016\nAvis sur le rapport d’activité et de développement durable 2015 du Conseil régional\nAvis sur la convention spécifique entre l’État et la Région pour la transmission des langues de Bretagne et le développement de leur usage au quotidien\nAvis sur le bordereau du Conseil régional “rapport d’activité et de développement durable 2014”\nAvis sur le protocole d’accord pour le projet audiovisuel breton\nAvis sur le document d’orientations des formations professionnelles\nDiwar e atiz e-unan e embann Kuzul sevenadurel Breizh mennadoù war gement tra hag a sell ouzh kefridioù ar Rannvro war dachenn identelezh ha sked Breizh.\nGouestl « Oberoù parlamantidi Breizh evit lakaat anaout ar yezhoù rannvro »\nGouestl « Evit reiñ tro d’an holl skolidi da dremen o arnodennoù e brezhoneg er vachelouriezh »\nGouestl « Evit lakaat Ti ar Gouren da vezañ un ti rannvroel »\nGouestl « Evit goulenn gant ar Stad arc’hantaouiñ ar Gouren hengounel evel ar sportoù gouren all »\nVoeu sur la menace sur l’enseignement immersif en Alsace\nVoeu fait suite à l’annonce de la décision de France 3 Bretagne de modifier son offre informative en Bretagne\nVoeu sur la circulaire de 2014 qui n’intègre pas le titre ou tilde comme signe diacritique en usage dans la République française\nVoeu “Donner vie au « 1 % travaux publics pour l’art vivant”\nVoeu sur la reconnaissance par la loi de la discrimination linguistique : pour des négociations entre les collectivités bretonnes et l’État\nVoeu sur la situation du Quartier, centre d’art contemporain de Quimper et sur les politiques artistiques\nVoeu faisant suite à l’annonce de recul du service public dans ses missions concernant l’expression et la promotion de la langue bretonne\nVoeu face à la disparition annoncée de l’association départementale costarmoricaine Itinéraire Bis\nVoeu sur l’enseignement des langues régionales au collège\nGant Kuzul sevenadurel Breizh e vez kaset studiadennoù da benn war danvezioù hag a zo stag ouzh identelezh sevenadurel ha sked Breizh.\nAr studiadenn « Gallaoueg, studioù hag erbedadennoù » (miz Here 2015) pe penaos aesaat anaout ha diorren ar gallaoueg er vuhez foran hag er vuhez prevez.\nKlikañ amañ evit lenn an danevell en he fezh.\nAr studiadenn « An obererezhioù sevenadur ha glad dre vras e-keñver an ekonomiezh » (miz Kerzu 2016) zo ul lodenn eus ur preder war an ekonomiezh liammet ouzh an amzer vak. Kinnig a reer enni ur sell war ekonomiezh ar sevenadur hag ar glad e Breizh en ur gemer meur a dachenn e kont.\nKlikañ amañ evit lenn an danevell en he fezh hag ar sintezenn a zeu da-heul.\nAr studiadenn « Al liammoù sevenadurel gant al Liger-Atlantel : darempredoù stankoc’h ? » (miz Mezheven 2018) a sell ouzh puilhentez an darempredoù sevenadurel etre an obererien eus al Liger-Atlantel ha re an departamantoù a zo e Breizh velestradurel.\nKlikañ amañ evit lenn an teul-se en e bezh hag ar sintezenn a zeu d’e heul.\nAr studiadenn « An teknikoù niverel hag an doareoù sevenadurel nevez e Breizh » (miz Kerzu 2018) a laka traoù war wel : doareoù ha gizioù nevez, hag ivez an obererien bennañ war dachenn ar pleustroù sevenadurel e Breizh hag a ra gant an ostilhoù niverel.\nKlikañ amañ evit lenn an teul-se en e bezh hag ar sintezenn a zeu d’e heul.Gallout a reer gwelet ur c’hinnig e stumm « prezi » enlinenn amañ.\nAn danevell « Dielloù prevez talvoudus evit ar glad, Saveteiñ ha brudañ mammennoù an istor hag ar memor e Breizh » (miz Kerzu 2019) eo he fal sachañ evezh an holl obererien sevenadurel ha politikel war ar pezh a sell ouzh an dielloù prevez, hag ivez kinnig doareoù d’ober a-fet dastum, tretañ ha lakaat an dielloù-se war wel.\nSintezenn an danevell a c’haller lenn amañ.\nGallout a reer gwelet ur c’hinnig e stumm « prezi » enlinenn amañ.\nFellout a ra da Guzul sevenadurel Breizh spisaat perzhioù zo eus identelezh sevenadurel Breizh, ha gant-se aozañ ha/pe kemer perzh e foromoù pe kendivizoù diwar-benn temoù hag a sell ouzh e gefridioù.\n« Emgavioù europat war ar gwirioù yezhel », d’ar 25 a viz Here 2019 e Roazhon, aozet asambles gant ar rouedadoù ELEN ha Kevre Breizh.\nDa-geñver bloavezh ar yezhoù engenidik aozet gant an UNESCO ez eus bet kinniget gwelet stad an traoù evit a sell ouzh ar gwirioù yezhel en Europa : etre termeniñ ar pennaennoù ha lakaat anezho da dalvezout el lec’h-mañ-lec’h.\n« Brezhoneg, yezhoù minorelaet : amzer-da-zont ha treuzkas er familhoù », d’an 23 ha 24 a viz Du 2018 en Oriant, aozet asambles gant Skol-veur Kreisteiz Breizh.\nBodet e oa bet an dud e 2014 en-dro d’an tem : « An adreizh tiriadel : Identelezhioù sevenadurel ha yezhel ha diorren an tiriadoù ».\nKendiviz « Identelezhioù e Breizh » – Roazhon, 9 a viz Du 2012, e Skol-veur Roazhon 2\nFellet ez eus d’ar C’huzul sevenadurel ha da Skol-veur Roazhon 2 lakaat e-kerz an holl titouroù ha prederennoù a-berzh skolveuridi diwar-benn an identelezh dre-vras, ha hini Breizh dreist-holl.


Diogenes Laertios - Wikipedia\n(Adkaset eus Diojenes Laertios)\nDiogenes Laertios (Διογένης Λαέρτιος / Diogenês Laertios e gregach, latinekaet e Diogenes Laertius), a oa ur barzh, skrivagner, buhezskridour, ha prederour hellazat. Kontet eo gant lod da vezañ bet genidik eus kêr Laertios e Kilikia, en Azia Vihanañ, e deroù an IIIe kantved, gant lod all da vezañ a orin roman eus tiegezh al Laertii.\nN'ouzer mann eus e vuhez. Bevet en deus war-lerc'h Sextus Empiricus moarvat (war-dro 200 goude JK eta), meneget gantañ, hag a-raok Stefanos Bizantion (war-dro 500 goude JK), a veneg e skridoù.\nKrediñ a c'haller e vevas e-pad hanterenn gentañ an IIIe kantved en amzer renad Alexander Severus (222–235) hag e warlerc'hidi.\nBetek e vennozhioù a zo diasur. Darn a lavare e oa kristen. Met da grediñ eo e oa pe arvarour (pironad) pe gentoc'h epikurad.\nDleet eo e vrud d'un oberenn anvet Buhez ha kelennadurezh ar brederourien veur, skrivet e gregach, ma lavar kontañ eus buhezioù ha lavaredoù prederourien veur Hellaz.\nOuzhpenn an oberenn-se en deus skrivet ul levr, e gwerzennoù a bep ment, diwar-benn tud brudet.\nDiogenes Laertius: Lives of Eminent Philosophers ISBN 0-674-99204-0 (en)\nVies et doctrines des philosophes illustres, Livre de Poche, 1999 ISBN 978-2-253-13241-7 (fr)\nBarnes, Jonathan, "Diogenes Laertius IX 61-116: the philosophy of Pyrrhonism" in W. Haase and H. Temporini (ed.) Aufstieg und Niedergang der römischen Welt, II 36.6 (de Gruyter: Berlin/New York, 1992): pp. 4241-4301.\n(en) Diogenes Laertius: notennoù tenet eus embannadur R.D. Hicks "Lives", 1925\nEn-linenn (testenn henc'hresianeg)\n↑ Diwar-benn skeptegezh Diogenes, gwelout Jonathan Barnes (1992).\nAdtapet diwar « https://br.wikipedia.org/w/index.php?title=Diogenes_Laertios&oldid=1825954 »\nKemmoù diwezhañ degaset d'ar bajenn-mañ d'an 12 Gen 2019, da 09:36.


Lec'hienn Gwened 2014 enlinenn\nLec'hienn Gwened 2014\nPublié le 11/10/13 15:51 -- mis à jour le 00/00/00 00:00\nGAD, DOUX, ALCATEL-LUCENT, CARL ZEISS VISION… Embregerezhioù o vont da get unan hag unan, familhoù ha hiniennoù en argoll o vont d'an deun. War un dro e c'houlenn groñs ar Stad e vefe paeet an ekotaos, un skoilh ouzhpenn d'hon armerzh. Emañ Breizh o c'houzañv p'emeur o virout outi a sevel en-dro.\nPelloc'h ha lezenn griz ar marc'had eo ar Stad-se an hini eo a harz ouzh arc'hantañ hon aveadurioù, a laka ac'hanomp da vlotoù Europa, e-maez ar marc'hadoù, a sav ouzh hon diorren dreist-holl. Dav eo dimp tremen gant nebeut pa vez lakaet dibaboù drastus dimp da dalvezout. Foeltret eo hon tailhoù e raktresoù divent, postet int da voueta ar mekanik Frañs ha meizad ar « Pariz bras ».\nDiwar skouer meur a vroad en Europa e rankomp dishualiañ evit mont a-gevret gant kevredad nevez Europa war sevel. Evit-se e tleomp kregiñ ganti war an dachenn. Gant-se, diwar ar raktres Gwened 2014 ez eus tud en em gavet evit kinnig respontoù reizh da ezhommoù pep hini, e stern an dilennadegoù-kêr. Ar spi nemetañ da vont gantañ evit hor pemdez hag hon amzer-da-zont kement-ha-kement. Tud yaouank pe goshoc'h, stagit ganti asambles ganimp, harpit ac'hanomp !\nEvit Gwened 2014,


Aerouanted o tihun en nevez amzer - - ADDES (Association d'aide au développement économique, social et culturel)\nRandonnée des lutins\nAerouanted o tihun en nevez amzer\nUn dra zo ha ne vank ket ba Boneur : ar grouidigezh ! Abaoe bloavezhioù, arzourien ha kevredigezhioù eno a gas pelloc’h bepred harz bed an ijin. Saloñs al levrioù Kontadennoù ha mojennoù, a zo bet disul paseet, a zo ur skouer vad eus kement-mañ.\nBep bloaz e vez eus an abadenn-veur,-mañ. Mez a-hed ar bloaz ivez e vez degemeret bar geriadennn vihan a-bep-seurt tud, bugale dreist oll, evit c’hoari, c’houarzin hag huñvreal gant endro dreistordinal ar Menez.\nAbadennoù nevez ’zo bet savet en nevez amzer 2017 gant skipailh ADDES. En o zouez, ur valeadenn nevez, anvet « Huñvre a aerouant », hag ur mac’had birvidig evit Gouel Breizh.\nAbaoe 1.000 vloaz\nAr valeadenn diwar-benn an aerouant a zo heñchet gant Youenn Daniel ha Philippe Moreau. Kinniget eo bet ur wech dija e-pad vakañsoù Pask. Ur c’hoari dudius eo ez eo, war glask istor un aerouant kousket abaoe muioc’h ’vit 1.000 vloaz dindan Menez Are. Klevet e vije anezhañ, pa vez kousket, o kaozeal eus teñsorioù kuz ...\nBaleerien Fask a zo bet plijet gant kement-mañ. Kiniget ’vo c’hoazh 6 gwech ar bloaz-mañ war riboulioù el laneier hag e koadoù Boneur. E-touez ar c’hant bennag a zo deuet dija, bugale ’zo a zo sur (ha n’eo ket mareteze) da anavezout skant o kein e-barzh kriblenn ar Menez, ha bezañ bet dirag roudoù o paoioù e-kichen gwez diskaret gant Zeus ar gorventenn.\nMenez Sant Mikael\nN’eo ket anavezet-tre, met Breizh eo un douar a aerouant ivez ! Klevet e vez anv, e meur a vojenn, eus tud santel ar bed Keltiek, ermit pe eskop, en defe, gant enor, drouksammet unan bennag anezho.\nAn hini kentañ : Arc’hael Sant Mikael, en deus lazhet meur a aerouant e meur a lec’h er c’hornog. Etre Breizh ha ’n Ormandi ez eus ur c’hastell brudet. E Menez Are ivez, ez eus Tuchenn Sant Mikael, war zouaroù parrez Sant Riwall. Eno ’vez ur sellva war barrez Boneur, lenn Brennilis ha taouarc’heg ar Yeun Elez.\nE lec’h all e Breizh, ez eus kaoz eus aerouanted ivez. Sant Gildas en deus chadennet un aerouant oc’h en em gaout e gour-enezenn Ruys. Sant Efflam ’neus drouksammet unan, ha daou all ’zo bet marvet gant an naon er Faou ’blam da Sant Paol-Orelien. Un euzhvil, 9 benn anezhañ, ’zo bet gwelet en ur c’hougon e Guedel. Hag, evel-just, anv ’zo bet eus 7 naer bet beuzet gant Sant Tugdual e Treger, Kastell Paol hag enez Vazh.\nAl loened-fall-mañ a zo bet ijinet, sur-a-wac’h, diwar reoù gwir evel al loened-stlej-bras, disparised pell ’zo. Gwelet e vez delvenn-mañ-delvenn anezho e meur a vaner pe chapel. Bras spontus eo. Lies-pennek, paoioù a-leiz, eskell logod-dall, kerniel, skilfoù ...\nArouez ar peder elfenn gantañ : dour, douar, aer ha tan. Gant e skant e c’hell neuial, bevañ ’ra dindan an douar, gouest eo da nijal, ha stufal ’ra tan ! Bras spontus eo eñ.\nMojen ar Roue Arzhur\nEr vojenn-se, an aerouant a zo enebour-veur ar c’havalierien. Arzhur a zo brudet evit ober dezho brezel. An aros a c’hell bezañ lazher-aerouant anezhañ el lenegezh (dre skrid koulz ha dre gomz). Bro Gembre a zo un aerouant ruz war e vaniel ha Bro Dreger ivez. Skeud al loen-fall-mañ a zo chomet e spered an dud e Breizh.


Adpar - Wikipedia\nAr pont etre Adpar ha Castell Newydd Emlyn .\nUr gêriadenn eus Kembre eo Adpar e Kontelezh Ceredigion, war lez hanternoz ar stêr Teifi. War al lez kreisteiz emañ Castell Newydd Emlyn hag ur pont koant etrezo, dreist ar stêr.\nTrefhedyn e oa an anv kozh.Er Grennamzer e oa ur vourc'h dizalc'h. Un ti-moulañ a voe savet en Adpar e 1719, gant Isaac Carter. Krediñ a reer eo div ganaouenn gembraek a voe moulet da gentañ: Cân o Senn i’w hen Feistr Tobacco, gant Alban Thomas, ha Cân ar Fesur Triban ynghylch Cydwybod a’i Chynheddfau. E 1725 e voe kaset ar mekanik moulañ da Gaerfyrddin.\nAdtapet diwar « https://br.wikipedia.org/w/index.php?title=Adpar&oldid=1956314 »


Liste des produits de : AL LIAMM\nYEZHADUR BERR AR BREZHONEG\nUDORA, PE AFER AN ED-DU\nC'est sur le ton de l'humour et de la caricature que Paskal an Intañv a construit son roman qui donnerait envie de créer les mots "diskiant-faltazi" (Skiant faltazi = science fiction ; Diskiant = fou) ou bien alors "skiant-fentazi" (fent = humour)\nPELLGENT LOC'H LAOUAL - Ha danevelloù all\nDans ce recueil, on trouvera des textes publiés dans différentes revues : Le Courrier du Finistère, Sav, Gwalarn, Al Liamm. Trois textes proposés ici sont inédits : Ki du Magnus, Ar soudard Berthelot et Porzh.\nBoudoù meur a wech milvedel, o vevañ hag o kantren war hon tamm douar. Un dra voution etreze : o freizhoù, mab ha mec'hden, c'hwi koulz ha ni. Pa vo kavet ur c'horf-marv goude ur sonadeg punk e Gwengamp e ranko an enseller Simon hag e gabiten tapout hentoù skoemp, tort hag arvarus evit klask tizhout ar wirionez. Ha ma vefe ar wirionez-se pell mat eus an...\nPour les bretonnants, afin de parfaire la connaissance de la grammaire bretonne.\nLUCIO E-KREIZ K.\nHarpet ouzh riblenn ar prenestr emañ Trifin oc'h arvestiñ ouzh an tolead. Plijet eo gant ar gêr vras o lugerniñ, o sourral, o vevañ dirak he daoulagad. Trifin fri pik, Trifin fri hir he deus graet hent, hi merc'hig ar c'higer. Tregerniñ a ra bepred koun Lucia di Lammermoor en he spered. Daoust hag an opera italian-se eo en doa un deiz tapet krog e red he...


Pajenn:Perrot - Bue ar Zent.djvu/529 - Wikimammenn\nPajenn:Perrot - Bue ar Zent.djvu/529\nHerodez Agrippa, evit bezan arru mat gant ar Judevien, a roas urz d’e zibennan.\nAn hini en devoa e gaset d’al lez-varn, o welet pegen kalonek e oa an abostol dirak ar maro, a ’n em zisklerias kristen war an tol.\nEn em strinkan a reas da dreid ar zant da c’houlenn pardon outan ; an abostol hen briataas en eur lavaret : « Ar peuc’h ra vezo ganec’h ! »\nJakez oa ar c’hentan eus an Ebestel o skuilh e wad evit Jezuz-Krist.\nDi ec’h eer breman da bedi sant Jakez, n’eo ket hepken eus ar Spagn, mes eus pevar c’horn ar bed kristen.\nGoude Jeruzalem ha Rom, n’eus lec’h ebet ken santelaet gant fe ha peden ar gristenien.\nHon tud koz gwechall a oa troët da vont a-bell da bardonan : mont a rênt da vene Sant-Mikel er mor, ac’hane da Zant-Jakez Kompostel, goude da Rom, hag erfin da Jeruzalem. Eun diskuiz a rênt en Sant-Jili, a zo hanter-hent etre Kompostel ha Rom.\nSant Jakez en deus harpet ar Spagnoled en o brezeliou ; gwelet eo bet en penn o armeou o stourm eneb ar Vorianed ; abalamour da ze eo bet kemeret da batron rouantelez Spagn.\nEvel m’eo sant Per abostol ar fe, ha sant Yan abostol ar garante, sant Jakez eo abostol an esperanz. En eun amzer ec’h omp, ha kant mil dra a venn mougan ar vertuz gaer-ze en hon ineou ; goulennomp ouz sant Jakez he lakat da vleunian ennomp.\nEvel an heor a vir na ya al lestr da goll epad an avel-stourm, evelse an esperanz a vir na ro an ine e asant d’an droug, en mare an dentasion.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/529&oldid=140809 »


septembre | 2016 | ur blog eo …\nPublié le 28/09/2016 par Yann-Ber\nLeurennoù simant diziwezh dindan an heol.\nE-harz savadurioù kozh ar chanterioù e vleugn diduamantoù evit touristed, da gefleuniañ goar arouarek ar vourc’hizion vihan, da ganañ gloar un dinaz araogelour.\nBagadoù bugale a dremen, kaset gant o skolaerion d’ober o baleadenn rakvakañsoù.\nKasaat a ran al lec’h-se. Kollet, pell eus kreiz-kêr. Kelan ur porzh aet da get.\nDiseblanted yen ar re a zlefe gouzout ar miliadoù a vuhezioù uzet da sevel gloar d’ un dud klouar.\nTouristed a bilpas war c’hwezhadenn ar vicherourion, war o buhez, war o stuzegezh dismegañset.\nNaoned ar c’hast a c’hoarzh, digor bras he genou. He c’horf diskouezet a dammoù d’ar pevar avel, da zedennañ ur boblañs arc’hantet.\nGwerzhet eo bet gant lod eus e vugale war glask arc’hant hag arc’hant c’hoazh. Galloud dister, huñvre. Da gultur o deus o sklavelezh.\nArgaset, harluet, eo bet ar vicherourion da lezel plas d’an dudigoù cheuc’h o tont eus Paris pe eus Breizh.\nAn Istor a lavaront ?\nBividik ar gêr vras ? Diduamantoù evit an nevezdeuidi, traken.\nBrezhon ? Brezhonelezh kartoñs brezhoned ar c’hornog dilezet o bro evit moneiz houlierion ar c’hast.\nAn nevezdeuidi a sav koñchennoù da berc’hennañ ar vro. Kenteliet omp bemdez war benaos e oa anvet an dra-mañ dra, al lec’h-mañ lec’h. Handerc’had.\nArgaset omp bet d’ober plas dezho. Aet omp eus kêr da vannlevioù, eus bannlevioù da vaezioù. Argaset al labour eus an trobarzhioù d’an estrenvro ma ‘z eo korvoet euzhus korfoù hon breudeur er boan, distrujet o amva evit kletadurezh meurlarjez ar glaskerion vara o deus graet ac’hanomp.\nHon tudoù o doa c’hoazh un istor savet gant o buhez renet eus greantioù da lojeiz. Bev e oa o c’harterioù a gane, a gonte istorioù, hanezennoù.\nEus brabañserezh an nevezaotrounion e savent lennegezh teodel, lavar, reolennoù, plijadurioù, ha ster d’o labour, da nerzh laeret ha dismantret o c’horfoù. Sevel a raent tiez, liorzhoù, dilhadoù, mignoniezhoù, kenskoazell, ha prest e oant da sevel ur bed nevez.\nOberennoù a savent a zo bet troet da galvezadoù kurius tolpet e dastumadennoù kefredourion skuizh.\nStrewet eo bet o bugale, aet da nebeutoc’h eget sklaved, nebeutoc’h eget mitizhion.\nDenion ez int c’hoazh avat, daoust d’ar re a gred bezañ mistri war ar bed hag ra fae warno, ar re-se ken gwan, ken gwak avat, ken paour o spered kafunet en o c’horfoù gwisket gant lorc’h.\nWar-sav bugale, na rit ket forzh ouzh ar re a liv gevier war ar pezh ez oc’h, war ar pezh eo bet hoc’h hendadoù.\nNi oar ar pezh ez omp. Ennomp emañ bev hon denelezh.\nLezomp da vleuniañ ar ganaouenn vresk a safron ouzh hon staoñ. He lezomp da greskiñ, da ledanaat, da binvidikaat, da darzhañ e notennoù lirzhin. Gouzout a ouzomp kement ha forzh piv war ar pezh ez eo bezañ den.\nHeuliomp hon hent d’ar sevenadur. Na gredomp ket ar re a sav annezioù sonnet d’ hon huñvreoù kaer. N’o c’hredomp ket pa lavaront ez int ar sevenadur. E pep den a embreg e rezid emañ ar sevenadur, e pep den a gan e zenelezh sklaer ha brokus.\nAr re n’o deus netra zo dazont ar bed. Na lezomp ket hon bugale da vont da chatal.\nPa darzho bleunioù hon spered diouzh hon c’horfoù distrujet, neuze, ar c’hast n’he devo ket disoñjet ez eo mamm ivez. Kemer a ray ouzh he c’hostez he holl bastarded da reiñ dezho c’hoant buhez.\nDañset e vo c’hoazh e karterioù nevez, kanet, livet, savet barzhonegoù war ur follennig paper gant un tamm kreion uzet en ul lochenn e penn al liorzh e giz an tad kozh. Un amezeg a saludo dreist d’ar gloued he flankennoù hag ar c’hevarc’h a nijo a liorzhig da liorzhig betek traoñ ar straed, e touez tud en em anavezint holl, en em zoujo hag en em skoazello da vezañ denion brokus ha kenedus.\nBezomp bremañ, ha foei war ar foarioù savet evit mad ar re a zo goullo o bed.\nPublié dans eztaol\t| Marqué avec handerc'hañ, stuzegezh\t| Laisser un commentaire\nPublié le 18/09/2016 par Yann-Ber\nGouloù al lutig war blevennoù skars kein an dorn.\nDidrouz ec’hon an noz.\nAr follenn baper gwenn-kann.\nFreskijenn an deñvalijenn a grign an egor.\nHarzhadenn verr ur c’hi en diabell,\nBozad ur frapad.\nPublié le 11/09/2016 par Yann-Ber\nWar ar gwe e taol breizhkarourion vantrus o binim.\nNac’h a reont un tonkad yezh d’ar brezhoneg, d’ ober anezhañ strobad parlantoù un tremened mojennek, langaj naturel ar boñsovaj a vennont ren warnañ.\nBrizhkefredourion ar yoc’h, n ‘int nemet fleur an hevelep pezh moneiz a zo e benn o c’homperion broadelour a gasaont. Breizhkarourion ha breizhkarourion, binim ha binim, ez int azon an hevelep destuziadur a gas ar bed d’ un dismantr.\nPublié dans eztaol, yezh\t| Marqué avec stuzegezh\t| Laisser un commentaire\nPublié le 04/09/2016 par Yann-Ber\nTremen a ra,\nnoazh dindan he flotantenn skañv,\nkoumoulenn wenn a-bell en oabl glas\na dorr gor an heol,\ndiougan devezhioù flour\nen amc’houloù an ti.


• Sturienn : Deus nobiscum quis contra\nMaer Jean Lamarche\nDiazezet 4 Gouere 1634 gant Laviolette\n46° 21' N – 72° 33' K\nGorread 57 784 devez-harat = 288,92 km²\nPoblañs (2016) 134 413 annezad\nStankter (2016) 465 ann./km²\nKêr vrasañ ha kêr-benn rannvro gebekat Mauricie eo Trois-Rivières. 134 413 den zo o chom enni hervez niveradeg 2016. War genoù stêr Sant-Maoris emañ, war ribl norzh ar stêr Sant-Laorañs, hanter-hent etre kêr Gebek ha Montreal. Diazezet e voe e 1634, ar pezh a ra anezhi an eil kêr goshañ e Kebek. E 2009 e voe anvet da gêr-benn sevenadurel Kanada.\n4 Sevenadur ha deskadurezh\nE kember ar stêrioù Sant-Maoris ha Sant-Laorañs emañ ar gêr. Pemp enez zo, inizi an Trois-Rivières (« Îles des Trois-Rivières »), pep hini he c'hefridi : al morlu, al labourerezh greantel pe an dudi : golf, kanoe-kaiak, gwenodennoù-bale, traezhennoù, poulloù-ruzikat d'ar goañv, etc.\nKevandirel eo an hin, ha 32°C a ampled zo etre an hañv hag ar goañv.\nN'eus ket teir stêr e Trois-Rivières. Dont a ra an anv-se eus an doare touellet ma oa bet gwelet al lec'h gant François Gravé e 1599, ul lec'h anavezet abaoe 1535 peogwir e oa bet plantet ur groaz war enez Saint-Quentin, e kember an div stêr, gant Jakez Karter. François Gravé, ergerzher malouat eveltañ, ha marc'hadour feurioù, en doa kredet gwelout teir stêr eno, pa oa teir c'hanol genoù ar Sant-Maoris. Kadarnaet e voe an anv gant an trevadenner gall Samuel de Champlain e 1603 avat.\nUl lec'h trokañ oa evit an Algonkined hag an Irokezed araok ma teufe an Europeiz. Deskrivet voe al lec'h gant Jakez Karter d'an 12 a viz Here 1535, plantet ur groaz gantañ war enez Saint-Quentin ha badezet ar stêr Sant-Maoris « Rivière de Fouez » en enor d'an tiegezh Fois. Gant un den anvet Laviolette voe diazezet ar gêr e 1634, met n'anavezer ket kalz a dra diwar e benn.\nDiorroet e voe greanterezh ar paper adalek ar XVIIIvet kantved, hag er XIXvet ha XXvet kantvedoù dreist-holl. E 1926 e oa Kanada ar brasañ produer paper er bed.\nSevenadur ha deskadurezh[kemmañ | kemmañ ar vammenn]\nAnvet eo bet ar gêr « kêr-benn Kanada ar varzhoniezh ». Bep bloaz e vez aozet Festival Etrebroadel an arz-se. Ur c'helc'hva, ul laz-seniñ sinfonek, ur c'horiva, ur skol-veur ha mirdioù zo ivez.\nRannad reter porzh ar gêr.\nPlasenn Pierre-Boucher (anavezet dindan anv « place du Flambeau »).\nKorn ar straedoù Aaron Hart ha Govelioù ar Sant-Maoris.\nTud liammet gant ar gêr :\nJean Chrétien, politikour, bet kentañ ministr Kanada\nMarc Langis, soner gitar-boud Céline Dion\nDenis Villeneuve, sevener filmoù\nChâteaudun (Bro-C'hall) abaoe 1971\nTours (Bro-C'hall) abaoe 1973\nAdtapet diwar « https://br.wikipedia.org/w/index.php?title=Trois-Rivières&oldid=1900690 »\nKemmoù diwezhañ degaset d'ar bajenn-mañ d'an 17 Ebr 2021, da 13:19.


Sizhunvezh Europat evit digreskiñ al lastez : eus an 19 d’ar 27 a viz Du\nSizhunvezh Europat evit digreskiñ al lastez 1\nLe 17/11/2021 • Mis à jour le 19/11/2021 | 17h59\nAr Sizhunvezh Europat evit digreskiñ al lastez a vo e Kemper eus an 19 d’ar 27 a viz Du ar bloaz-mañ. Kinniget e vez gant Ajañs an endro ha mestroni an energiezh (AAEME) ha gant ministrerezh an ekologiezh gant souten Europa.\nPellgargañ roll an obererezhioù amañ\nMerañ gwelloc’h al lastez a dalvez, da gentañ, kement ha chom hep produiñ anezho evit lakaat harz d’o c’hementad. Al lastez aesañ da skarzhañ eo ar re na vezont ket produet ganeomp ! Pep hini ac’hanomp a c’hall produiñ nebeutoc’h a lastez gant jestroù eeun, a c’haller ober da bep mare : er supermarc’had evel er gêr, el labour evel el liorzh. Gant ar Sizhunvezh Europat evit kaout nebeutoch a lastez omp pedet, asambles, da implijout an traoù pelloc’h evit ma vo produet, en un doare efedus, nebeutoc’h a lastez bemdez. Evit an oberiadenn nevez-mañ, Kemper Breizh Izel a lakaio war wel an oberoù hiniennel ha stroll er c’horn-bro gant obererien a laka o foan hag a zo kendrec’het gant spletoù un ekonomiezh dilonketoc’h hag avizetoc’h.\n“Hiziv an deiz e vez produet tost 590 kg lastez-ti ha damheñvel bep bloaz gant pep Gall. Er bloavezhioù diwezhañ eo bet liesaet dre zaou ar c’hementad lastez : prenañ a reomp muioc’h hag ingaloc’h. Berrbadoc’h eo ar produioù ha cheñch a reomp anezho aliesoc’h abalamour ma ne’z eont ket en-dro ken pe ne blijont ket ken deomp. E-giz-se eo deuet da vezañ hollbouezus digreskiñ al lastez evit arboellañ an danvezioù krai heskus, lakaat harz d’ar skogoù war an endro ha marc'hadmataat priz al lastez evit pep hini.\nEvit gwir eo al lastez na vezont ket produet al lastez gwellañ, ar re aesañ da verañ. Met penaos ober ? Sur-a-walc’h e vo diskoulmoù gant ar Sizhunvezh Europat evit digreskiñ al lastez ! Eus an 19 d’ar 27 a viz Du, deuit’ta da zeskiñ penaos fardañ hoc’h aozadoù kempenn deoc’h-c’hwi, ho kwezeladoù, ho podoù-gwer laezh goell… hag memes ho kinkladurioù Nedeleg ! Bec’h dezhi evit beveziñ gwelloc’h.”\nIsabelle Assih, Maerez Kemper, Prezidantez Kemper Breizh Izel\nAn ti bale, ur benveg gouestlet d’an diorren padus\nUr benveg nevez a zo bet akuizitet gant servij lastez Kemper Breizh Izel, gant stumm un ti evit kizidikaat pep hini diwar-benn jestroù an diorren padus. Ar pal eo degas diskoulmoù pleustrek d’an holl evit digreskiñ e lastez hag evit ma teuio da vezañ padusoc’h ar gevredigezh. Pezhioù disheñvel un ti a zo e-lec'h ma vez diskouezet peseurt mod ober evit beveziñ gwelloc’h. An ti bale a vo dispaket a-hed ar sizhunvezh e sal an Ursuladezed war reper François Mitterrand (burevioù kozh France Bleu Breizh Izel).\nAl lizher-kelaouiñ a-fet diveskañ al lastez n°7 – “Prenañ a-drac, bec’h dezhi !”\nEmbannet eo bet ar seizhvet lizher-kelaouiñ a-fet diveskañ al lastez evit miz Du 2021, un gelaouenn ispisial evit “Sizhunvezh Europat evit digreskiñ al lastez”.\nPellgargañ al lizher n°7


Pajenn:Le Gonidec - Bibl Santel pe Levr ar Skritur Sakr, eil levr.djvu/420 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/420\né-gwirionez hel lavarann d’é-hoc’h, na gollô kéd hé c’hôbr.\n41. Ha piou-bennâg en dévézô rôet gwall skouér da unan eûz ar vugaligou-zé péré a gréd enn-oun : gwelloc’h é vé d’ézhan̄ é vé staged ouc’h hé gouzoud eur méan milin, hag é vé taoled er môr.\n42. Ha ma rô da zourn gwall skouér d’îd, trouc’h-hen̄ : gwell eo d’îd mqn̄t moñ er vuez, éget kaout da zaou zourn ha mon̄d enn ifern, enn tân peur-baduz :\n43. É péléac’h hô frén̄v na varv két, hag ann tân na voug két.\n44. Ha ma rô da droad gwall skouér d’îd, trouc’h-hén̄ : gwell eo d’îd mon̄t kamm er vuez peûr-baduz, égét kaout da zaou droad ha mon̄d enn ifern, enn tân peûr-baduz,\n45. É péléac’h hô frén̄v na varv két, hag ann tân na voug két.\n46. Ha ma rô da lagad gwall skouér d’îd, diframm-hén̄ : gwell eo d’îd mon̄t born é rouan̄télez Doué, égét kaout da zaou lagad ha mon̄d enn ifern :\n47. É péléac’h hô frén̄v na varv két ; hag ann tân na voug két.\n48. Râk pép dén a vézô sallet gan̄d ann tân, ha péb anéval a vezô sallet gan̄d ar c’hoalen.\n49. Ar c’hoalen a zô mâd : hôgen mar teû ar c’hoalen da véza dizall, gan̄t pétrâ é sallot-hu anézhan ? Hô pézet c’hoalen enn-hoc’h, hag hô pézet ar péoc’h étré-z-hoc’h.\n1. Ha Jézuz ô von̄t-kuît ac’hanô a zeûaz war harzou Judéa, enn tû all d’ar Jourdan : hag ar bobl en em strollaz adarré war hé drô : ha diouc’h hé voaz, é kélennaz adarre anézhô.\n2. Hag ar Farizianed a dôstaaz out-han̄, hag a c’houlennaz out-han̄, évit hé dempti, ma oa aotréed da eunn ozac’h kuitaat hé c’hrég.\n3. Hag hén̄ a respoun̄taz d’ézhô : Pétrâ en deûz gourc’hémennet d’é-hoc’h Moizez ?\n4. Hag hî a lavaraz d’ézhan̄ : Moizez en deûz aotréet kâs-kuîd hé c’hrég, goudé béza rôed d’ézhi eur skrid-rann.\n5. Jézuz a respoun̄taz hag a lavaraz d’ézhô : O wélout kaléder hô kaloun eo en deûz Moizez skrivet ar gourc’hémenn-zé évid-hoc’h.\n6. Râk er penn ken̄ta euz ar béd, Doué a réaz ann dén pâr ha parez.\n7. Dré-zé ann ozac’h a zilézô hé dâd hag hé vamm, hag en em stagô oud hé c’hrég,\n8. Hag é vézin̄d daou enn eur c’hik hép-kén. Ével-sé né d-in̄t mui daou, hôgen eur c’hik hépkén.\n9. Arabad eo éta d’ann dén ranna ar péz a zô bét frammet gan̄d Doué.\n10. Ha pa oan̄d enn ti, hé ziskibled a réaz adarré goulennou d’ézhan̄ diwar-benn ann hévélep tra.\n11. Hag hén̄ a lavaraz d’ézhô : Piou-bennâg a gasô-kuîd hé c’hrég, hag a zimézô gan̄d eunn all, a gouézo enn avoultriez enn hé c’hénver.\n12. Ha mar kas eur c’hrég hé ozac’h kuît, ha mar timez gan̄d eunn all, é kouéz hî enn avoultriez.\n13. Neûzé é oé kaset d’ézhan̄ bugalé bihan évit ma lakajé hé zaouarn war-n-ézhô. Hôgen hé ziskibled a grôzé enn eunn doaré dichek ar ré hô c’hasé.\n14. Pa wélaz Jézuz kémen̄t-sé, é savaz droug enn-han̄, hag é lavaraz d’ézhô : List ar vugaligou da zon̄d d’am c’havout, ha na virit kéd out-hô : râk rouan̄télez Doué a zô évid ar ré a zô hén̄vel out-hô.\n15. É-gwirionez hel lavarann d’é-hoc’h : Piou-bennâg na zigémérô két rouan̄télez Doué ével eur bugel bihan, n’az ai kéd ébarz.\n16. Ha goudé béza hô briatet, é lékéaz hé zaouarn war-n-ézhô, hag hô binnigaz.\n17. Hag ével ma oa éad er-méaz évit mon̄d enn hen̄t, chétu eunn dén a zirédaz, en em daolaz war hé zaoulin dira-z-han̄, hag a c’houlennaz digan̄t-han̄ : Mestr mâd, pétrâ a dléann-mé da ober évit kaoud ar vuez peur-baduz ?\n18. Ha Jézuz a lavaraz d’ézhan̄ :\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/420&oldid=154887 »\nKemmoù diwezhañ degaset d'ar bajenn-mañ d'an 23 Her 2019, da 20:21.


Paul Verhoeven e Festival filmoù an Izelvroioù e 2006\nPaul Verhoeven, bet ganet d'an 18 a viz Gouere 1938 en Amsterdam, zo ur filmaozer izelvroat. Al lod brasañ eus e filmoù en deus aozet e Stadoù-Unanet Amerika (RoboCop, Total Recall, Basic Instinct, Showgirls).\n2.1.1 Er skinwel\n2.1.2.1 Filmoù berr\nStudiañ reas ar skiantoù fizik hag ar matematik e skol-veur Leiden. Goude-se ez eas da vorlu an Izelvroioù ma teskas sevel teulfilmoù. Goude-se e kavas labour gant chadennoù skinwel an Izelvroioù. Berzh a reas gant an heuliad skinwel Floris e 1969. E film kentañ, Wat Zien Ik? (1971) e ditl, ne voe ket degemeret mat-tre. Met berzh a reas en Izelvroioù e 1973 gant Turks Fruit. Tamm-ha-tamm e teuas a-benn da vezañ brudet e diavaez e vro, gant filmoù evel Soldaat van Oranje (bet ur priz Golden Globe) hag ez eas da chom da Stadoù-Unanet Amerika. Degouezhet eno e cheñchas penn-da-benn : stagañ a reas gant filmoù feuls ha ker evel RoboCop (1987) ha Total Recall (1990), ma veskas dudi ha preder war stad ar gevredigezh (dreist-holl hini ar Stadoù-Unanet). Berzh a reas ivez gant Basic Instinct (1992), padal e c'hwitas gant Showgirls (1995). E 1997 hag e 2000 e reas berzh en-dro gant filmoù feuls : Starship Troopers ha Hollow Man. Ne voe ket degemeret mat-tre Starship Troopers gant ar vurutellerien amerikan a soñjas dezho e oa ur film ma save a-du Verhoven gant ar faskouriezh.\nE 2005 e tistroas d'an Izelvroioù da aozañ Zwartboek, ur film diwar-benn an Eil Brezel-bed.\n1969 : Floris\n1979 : Voorbij, voorbij\n1983 : The Hitchhiker\n1960 : Een hagedis teveel\n1961 : Niets bijzonders\n1963 : Feest\n1965 : Het Korps Marinier\n1970 : De Worstelaar\n1971 : Wat zien ik?\n1977 : Soldaat van Oranje\n1983 : De Vierde Man\n1985 : Flesh and Blood\n2006 : Zwartboek\nSenaroour[kemmañ | kemmañ ar vammenn]\nAtersadenn e lec'hienn Time Out\nPaul Verhoeven e lec'hienn IMDB\nPaul Verhoeven e lec'hienn Sense of Cinema\nAdtapet diwar « https://br.wikipedia.org/w/index.php?title=Paul_Verhoeven&oldid=1797424 »\nFilmaozerien an Izelvroioù\nKemmoù diwezhañ degaset d'ar bajenn-mañ d'an 12 Mez 2018, da 13:38.


Even | 2010 | Soubenn ar geek\nDielloù evit Even, 2010\nPosted in Filmoù on Even 30, 2010 by geekezig\nOrdin on bet un tamm souezhet gant an dud gouest da dremen evit tud all pe da vevañ buhez tud all. Frédéric Fortin a zo bet evelse pa oa yaouank, ouzhpenn 150 identelezh disheñvel en deus kemeret. Alies e ijine tud ne oa ket outo met c’hoarvezet eo bet dezhañ kemer plas unan all. Graet en deus se e Stadoù-Unanet Amerika. The Chameleon a gont istor ar prantad resis-se.\nE Louisiana e veve ar familh hag an holl o deus graet van pe kredet (piv oar) e oa ezel o familh deuet en-dro goude 4 bloaz. Dizoloiñ a raio Frédéric n’eo ket gwall sklaer petra ‘zo c’hoarvezet gant ar paotrig, lazhet e vefe bet gant e vreur? Un enklask a zo gant an FBI ouzhpenn…\nUn aergelc’h plijus a zo gant ar film, nec’hus evel ma c’hall bezañ ar bayou, spontus evel ma c’hall bezañ taolennadur ar baourentezh, an alkolegezh hag an dramm e Stadoù-Unanet Amerika.\nN’on ket bet gwall gendrec’het gant ar prantadoù en “dazont”, flashoù-forward eus 2006 e lec’h ma kendalc’h enklaskerez an FBI da glask korf ar bugel. A-benn ar fin ne tegas ket kalz a dra, estreget un darempred un tammig ispisial etre Frederic ha hi.\nEfedus eo ar film, plijus abalamour ‘vez klevet amerikaneg ha galleg, kendrec’hus kenañ eo aktourien perzhioù ar vamm hag ar breur. Dipitet on bet un tamm gant Emily de Ravin, met bon!\nN’eo ket ur benoberenn, met perak ket evit gouel ar sinema ! ^^\nPosted in Levrioù bannoù-treset on Even 30, 2010 by geekezig\nUr manhua (sinaat neuze) eo Si loin et si proche…, manhua “hir” kentañ ar vanhuagaez (?) Xiao Bei.\nUn istor iskis a vez kontet amañ. Ur studierez yaouank e Beijin a gej gant ur paotr yaouank a lâr bezañ he mab. Kalz arc’hant ‘zo gantañ neuze e profit ar plac’h yaouank evit prenañ ur bern traoù. He darempredoù gant he mignon hag he mignonezed a vez cheñchet abalamour d’ar paotr aloubus mañ. Tamm-ha-tamm e kompreno pegen emgerr eo ha pegen start eo evit he mab, bet test eus he marv pa oa 8 vloaz ha chomet sac’het d’an oad-se.\nUn istor faltaziek neuze, leun a varzhoniezh. Brav-tre eo an tresadennoù, al lec’hioù a zo labouret a-drugarez da skeudennoù, gant an urzhiataer.\nKavet ‘m eus dedennus ouzhpenn gwelet tro spered yaouankizoù Beijin. Ul lusk buhez amerikan kenañ e seblantont kaout hag huñvreoù un tamm giz-kozh : ober studioù evit kaout ul labour mat ha neuze dimeziñ gant un den pinvidik. Bezañ evurus a zo gallout prenañ boued ha dilhad. Ma…\nUr one-shot plijus-tre, heuliañ a rin labour an arzourez mañ d’am soñj.\nPosted in Filmoù on Even 28, 2010 by geekezig\nUr sorc’henn ouzhpenn a vefe ganin, an toulloù-bac’h??\nEchuiñ gant bloavezh kentañ Oz ha sellet ouzh Dog Pound warlerc’h, mmmh…\nN’eo ket dres memestra, met santet e vez levezon ar rummad skinwel war ar film, ket dre ret en un doare splann met dreist-holl en doare un tamm rust da ziskouez an traoù.\nDog Pound a gont buhez pemdez krennarded en toull ouzhpenn. Ma n’eo ket ken splann an aozañ eget en Oz, ez eus traoù all a zeu war wel (ha traoù a zo boutin : gouennelouriezh da skouer). Prantadoù eskemm ha mignoniezh a-stroll a zo a-wechoù, evel krennarded voutin o c’hoari sport pe o vevañ asambles. Da vareoù all avat ez eus reolennoù “sokial” strizh-tre ha kalz kalz kalz feulster.\nMat-tre eo ar film Dog Pound, tudenn Butch dreist-holl a zo bamus, e sell trelatet hag ar prantadoù e-lec’h ma tro sod, gouest da lazhañ, abalamour d’ar gasoni a zo ennañ…\nMa n’oc’h ket re wann evit gouzañv e kuzulfen deoc’h gwelet ar film, dedennus ha savet mat eo.\nOz (bloavezh 1)\nPosted in Stiradoù, webstiradoù ha skinwel with tags Stadoù-Unanet, toull-bac'h on Even 28, 2010 by geekezig\nMarplij, na soñjit ket eo roll-digeriñ Oz heverk eus ar rummad. Ur spont eo, a lakfe an holl sellerien da soñjal “aaargh, pegen vil e oa an traoù er bloavezhioù 90”.\nBon, traoù un tamm koshaet a na vefe ket savet tamm ebet evelse hirie an deiz a zo memestra, met n’int ket ken spontus.\nOz a zo ur rummad skinwel savet gant ar chadenn HBO. Arabat krediñ eo Prison Break-heñvel, just peogwir e tremen en un toullbac’h.\nE gwirionez e vez heuliet ur rannig eus an toullbac’h hepken : Emerald City, un taol-arnod evit gwelet ma c’hallfe an toulloù-bac’h mont en-dro en un doare all. Eveljust ne dremen ket mat an traoù tamm ebet. War 8 rann, d’am soñj ez eus un den o vervel e barzh pep hini anezho.\nA bep seurt tud a zo e Emerald City ha pep tra a zo renet gant klanoù : latinos, islamiz, tud du, aryaned, italianed hag iwerzhoniz. Kasoni a zo etrezo met gouest da n’em glevout pa fell dezho ivez…\nImplijidi an toullbac’h n’int ket tud plijus dre ret ha prederiet int gant o labour.\nHeuliet e vez un tammig an holl (un dudenn a-bouez a zo e pep “strollad” memestra) hag ivez unan pe zaou ha n’int ket en ur strollad resis. Un daneveller a zo zoken : ur paotr du namet. Terriñ a ra un tamm al lusk met evelse e tegas ivez ur preder hollek war mab-den, ar vuhez (en toullbac’h pe get) hag all.\nUr rummad speredek-tre ha da vezañ gwelet.\nC’était nous (levrenn 1)\nPosted in Levrioù bannoù-treset on Even 28, 2010 by geekezig\nDiwallit : shojo klasel. Ma n’hallit ket gouzañv daoulagad divent ha paotred gant blev hyper cheuc’h, na lennit ket c’était nous.\nNana a soñj dezhi n’eo ket evel ar reoù all peogwir n’eo ket sot gant ar paotr a blij d’an holl verc’hed er c’hlas. Setu perak e kar anezhañ adalek an eil chabistr, hañ?\nGoude-se e tizoloer eo marvet mignonez ar paotr ur bloaz zo. Aha, dont a ra da vezañ dedennus!\nOuzhpennomp un tammig kudennoù evit kaout disoc’hoù mat hag aozañ ar vuhez er c’hlas el lise, ha setu. Ne vank netra.\nEstreget marteze komzoù komprenus : start kenañ eo kompren piv a gomz da bevare hag alies on chomet sabatuet dirak ur bajenn o soñjal “hañ?!” peogwir na gomprenen ket piv a oa o komz.\nN’ouzon ket hag eñ eo ur gudenn troidigezh pe maketenniñ met n’eo ket sklaer tamm ebet.\nBon, beñ, setu, ma fell deoc’h gouzout hiroc’h, perak ket, met ‘m eus aon ne vo netra dreistordinal da c’houde.\nPosted in Filmoù on Even 24, 2010 by geekezig\nN’anavezan ket mat filmoù Jacques Tati ha n’em eus ket gwelet Les Triplettes de Belleville. Dedennet-tre on bet memestra gant L’illusionniste.\nUr film bevaat klasel, pe giz-kozh? eo. Ur film melkonius ha trist. Istor un den a ginnig arvestoù troioù-hud hag a vez un tammig dibaseet gant ar bed o cheñch, an traoù o cheñch, o vont war-raok…\nKejañ a raio gant ur plac’h yaouank e Bro Skos, un doare emglev a vo etrezo betek ma ‘vo tizhet gante ar vevenn evito da gompren egile hag eben.\nNebeut-tre a gaoz a zo er film ha pa vez, n’eo ket ordin komprenus. (Evit pouezañ war ar fed o deus poan da gomz hag ivez evit ma vefe aesoc’h gwerzhañ ar film en un doare etrevroadel ‘m eus aon) Iskis-tre eo, met heverk ivez eus ar bed e lec’h ma vevont, unan sioul, didrouz, un tamm kamm, pell eus an trouz, an tizh, ar c’hiz… (betek ur poent, peogwir e fell d’ar plac’h kaout ur bern dilhad cheuc’h ha tout!)\nAn tresadennoù a zo brav-eston (estreget ar prantad e 3D evit diskouez kêr Dinedin a-bezh, ec’h!!), al livioù…\nReiñ a ra c’hoant mont da Vro Skos!\nSetu, ur film speredek (zoken ma n’on ket a-du ordin gant ar c’hemenn), evit ar re vras.\nHeroes (levrenn gentañ)\nPosted in Levrioù bannoù-treset on Even 24, 2010 by geekezig\nEvel un toullad tud em eus bet sellet deus Heroes er skinwel. Ar bloavezh kentañ ‘oa mat-tre hag an eil dister. Ma.\nNe ouien ket e oa bet ul lec’hienn er Stadoù-Unanet a embanne bannoù-treset berr-tre (5 pajenn) bep sizhun evit kontañ istorioù disheñvel deus reoù ar skinwel.\nTudennoù all pe memes re o vevañ traoù n’on eus ket gwelet, a bep seurt a zo. Treset gant a bep seurt tud.\nPlijet spontus on bet gant ar stumm, dres evel un dastumad danevelloù, lennet buan, traoù nerzhus, ur sell berr-berr war un darvoud pe un dudenn. Sikour a ra da gompren an tudennoù pa da ijinañ petra c’hoarvez ganto pa n’int ket “a-bouez” en ul lodenn er skinwel.\nTu ‘zo da chom hep lenn evit plijout ar rummad skinwel, startoc’h vefe kavout plijus al levr bannoù-treset hep bezañ gwelet anezhañ avat.\nN’hallan ket lârat dres peseurt istor ‘m eus kavet gwanoc’h pe gwelloc’h. Plijet on bet kalz gant hini Hana “Wifi” Gitelman a zo gouest da “lenn” ar skinoù ha da gas reoù. (Meur a lodenn pemp pajenn a zo ganti, aesoc’h eo kaout soñj).\nUr mennozh mat-tre eo neuze an dastumad-se hag emaon o vont da lenn an eil dizale!


Journal de Renaud Camus, vendredi 24 août 2018\nL'Étai. Journal 2018\ncréée le samedi 25 août 2018, 17 h 13\nmodifiée le samedi 25 août 2018, 17 h 16Plieux, vendredi 24 août 2018, minuit & demi. Gédéon n’a aucun sentiment esthétique du monde. À ce point, c’en est vraiment stupéfiant. Qu’un objet, ~~~~ ~~~~~~~~~~~~, ~~~ ~~~~~~ ~~~~~~~~~ ~~~~~ ~~~~~~ ~~~ ~~~~~~, ~~~ ~~~~ ~~~~ ~~~~ ~~~~~~~~~~ indifférent mais imperceptible, ~~~~~~~~~~~~~. ~~~ ~~~ ~~~~ ~~~~ ~~~~ ~~’~~~~~~~ ~~~ ~~~~~~~~ ~~~~ ~~~~~~, ~~~ ~~~~~~ ~~~~~~~ ~~~~~~~~~~~, ~~~ ~~~~~~~, ~~~ ~~~ ~~~~~~~~~ ~~~~ ~~~ ~~~~~ ~~~ ~~~~ ~~~~~~~~~, ~~~ il vous regarde ~~’~~~ ~~~~ ~~~~~~~~ : ~~~~ ~~~~~ ~~~~~~~~ ~~~~~~~~~ ~~~~~ ~~~ ~~~~~ dire.\nPourtant ~~’~~~~~~ ~~~ ~~~~ ~~~~ ~~~~ ~~~~~~~~~. ~~~ ~~~~~~~~~~, ~~~ ~~~ ~~~~~~~~ ~~~~~~~~~~~. ~~~ ~~ ~~~~~ largement recours, en ~~~ ~~~~~~~~, ~~~~ ~~~~~~~ ~~ ~~~~~~~~~~~, ~~~~ ~~~~~~~~. ~~~~ ~~~~~~~ ~~ ~~~~~~~~~~~ ~~~~~ ~~~ ~~~~~~~~. ~~~~ ~~~~~~~ ~~ ~~~~~~~~~~~ ~~~~ ~~~~~~~~ ~~ ~~~~~. ~~~ ~~ ~~~~~~~~~ ~~~~ chaussettes, les objets ~~~ ~~~~~~~~~, ~~~~ ~~~~~~~~, ~~~~ ~~~~~~~~~ ~~’~~~~~~~~~~. ~~~ ~~~~ ~~~~~ ~~~~~ ~~~ ~~~ ~~~~~~~~ ~~~ rangement.\nD’ailleurs ~~~ ~~~~ ~~~~~~~~~ ~~ ~~~~~~~. ~~ ~~~~~~ ~~~ ~~~~ ~~~~ ~~~~~~~~~~~ froissées dans les ~~~~~~~~~~ ~~~~~~, ~~~~ ~~~~~~~~ ~~~~~ ~~~~ ~~~~~~~ ~~~ ~~~~ ~~~~~ ~~~ ~~~~~~~~, ~~~~ ~~~~~~~~~ ~~~~~~~ ~~~~~ ~~~ ~~~~~ ~~ ~~~~~~, ~~ ~~’~~~~~~ ~~~~ ~~~~~~, ~~~~~ ~~~ ~~~~~~~~~~ le service.\nSi sa ~~~~~~ ~~~~~~~~ ~~~~~~~~~~~ ~~~ ~~~~~~~~~ ~~~ ~~~ ~~~’~~~~ ~~~~ ~~’~~~ ~~~~ ~~~~~ ~~~ ~~~~~~~~~, ~~~~ ~~~~~~ ~~~ ~~~~~~~~ ~~~~~~~~, ~~~~ ~~~~~~~~~~ ~~~ ~~~~~~~~~~~ ~~~~~~~~~~ ~~~ ~~~~~~~~~~ ~~~ XVIIIe siècle, des ~~~~~~~ ~~~ ~~~~~~~~, ~~~~ ~~~~~~ ~~~ ~~~~~~~~~~ ~~~ ~~~~~~~, ~~~~ ~~~~~~~, ~~~ ~~ ~~~~~~~ ~~~ ~~~~~~ ~~~~~~~~~~ ~~~~ ~~~~~~~ ~~~ ~~~~~~~~~~~, ~~~~ ~~~~~~~ ~~ ~~~~~~~~~~~, ~~~~ ~~~~~~~~~~~~ et des couteaux ~~~ ~~~~~~~~ ~~~~~~~~~~, ~~~~~ ~~~~ ~~~~~~-~~~~~~. ~~~ ~~~~~ ~~~~~~~~~ ~~~ ~~~ ~~~~~~~~~ ~~~~ : ~~~ ~~~~~~~~ ~~~~~~ — ~~’~~~~-~~~ ~~~~ ~~~~ ~~~~~~ ~~~~~ ~~~ ~~~~~~~~~~, ~~~~ ~~~~~~~ ~~~ table, tout ce ~~~~ ~~~~ ~~~~ ~~~~ ~~~~~~ ? ~~~~ ~~~~~~~ ~~~ ~~~~~ ~~~~ logiques.\nIl ~~ ~~~~~~ ~~~~~ ~~~~~~~~~~~~~ ~~’~~~~~~~~~~ ~~~ ~~~ ~~~~~~~~~ ~~~ ~~~~~~, ~~~~~~~~~~. ~~~~~ ~~~~ ~~~~~~~~~ ~~ ~~~~~~~~~ en métal lui ~~~~~~~~ ~~~~~~ ~~~~~ ~~~ ~~~ ~~~~~~~~~~~~~, ~~~ ~~~~~ ~~~~ ~~~~ ~~~~~~~~~~ ~~~ ~~~~~~~ ~~~~~ ~~~~ ~~~~~ ~~~ prix.\nLui ~~~~~~~~~~-~~~ ~~~~ ~~~~~~ ~~~~~~~~~~~~~~ ~~~ ~~~~~, ~~~~~~~ ~~ ~~~ Renaissance dans un ~~~~~~~~ ~~~~~~~~~~~~~~~ ~~~ ~~~~~~~ ~~~~~, ~~~ ~~ ~~~~~~~~~ ~~~~ ~~~~ ~~~~ ~~~~~~~~ ~~~ ~~~~~~~~~~~, ~~~ ~~~~ ~~~~~~~~~ ~~~~~~~~~~ ~~’~~~ ~~~~~~~~ ~~ ~~’~~~~ ~~~~~~~~~ ~~~ ~~~~~~~, ~~~~~~~~, ~~’~~’~~~~~~~~~~~ et gracieux, mais ~~~~ ~~~~~~~ ~~~ ~~~~~~~~~~~~, ~~~~ ~~~~~~ ~~~ ~~~~~~~~, ~~~~ ~~~~~~~ ~~~~~~~~~~~~ ~~~ ~~~~~~~~~, ~~~~~ ~~~~ ~~~~~~~~~~~ ~~~ ~~~~~~~. ~~~ ~~~~~~~ ~~~~~~ ~~’~~~~~~~~~ ~~~~~~~~~~~ ~~’~~~~~~ ~~~~~ ~~~ ~~’~~~~~~, que tout est ~~~~~ ~~ ~~~ place.\nD’ailleurs, ~~~~~ ~~~~, ~~~~~ ~~~~ ~~~~~ ~~~~~ ~~~~~~. ~~~ ~~ ~~ ~~~~ ~~~~~~~ ~~ ~~~~~~~~~~~ ~~~~~ ~~~~~, ~~~~ ~~~~~ ~~~~~~~~~~~~~~ ~~~ ~~~~~~~~~~ ~~~~~ ~~~ reste, et des ~~~~~~~~ ~~~ ~~~~~~~~~~ ~~~~~ ~~~~ ~~~~~~~, ~~~~ ~~~~~~ ~~’~~~~~~~, ~~~~ ~~~~~~~~~~~~, ~~~~ comptes.\nEnsuite ~~~ ~~~~~~ ~~~~ ~~~ ~~~~~~~~~ ~~~ ~~~~~~ ~~’~~~~~~~~~ (~~~ ~~~~ l’apéro) ~~~~~ ~~~~ ~~~~~~~~~ de travers, vantant ~~~~ ~~~~~~ ~~~~~~~~~~. ~~~ ~~~~~ ~~~~~ ~~~~~~ ~~~~ ~~~~, ~~~~ ~~~ ~~~~ ~~~~~ ~~~~~ ~~~ ~~~~~~~~~ : ~~~~~~~~~-~~~~ ~~~ ! ~~~ ~~~~~ ~~~ ~~’~~~ ~~~~ ~~~~ ~~~ ~~~~~~~~~ sur la ZUC ~~~ ~~~ ~~~~, ~~~ ~~~~ ~~~ ~~~~~ ~~~~~~~~~~~~, ~~~ ~~~~ ~~~ ~~~~~~ ~~ ~~~~~~ ~~~~~~~~ ; ~~~~~ ~~~~ ~~~~ ~~~~~ ~~~ ~~~~~ ~~~~~~. ~~~ ~~’~~~ ~~~~~~~~~~~~~ ~~~~ ~~~ plus champêtre. Ce ~~~’~~~ ~~~~~, ~~~~, ~~’~~~~ ~~~ ~~~~, les gens.\nvoir l’entrée du vendredi 24 août 2018 et son image dans Le Jour ni l’Heure


Kaerell - Wikipedia\nAr gaerell, pe ar buan, ar c'hoantig, pe Marc'harid-koant, (Mustela nivalis) zo ur bronneg, ezel bihanañ ar genad Mustela.\nBevañ a ra ar gaerell e norzh Amerika, Azia hag Europa (nemet en Iwerzhon). Degaset eo bet e Zeland Nevez.\nKrediñ a raed e furme ar boblañs amerikan ur spesad distag met dilezet eo bet ar vartezeadenn-se. He c'havout a reer e pradennoù, e strouezhegoù ha war vevenn ar c'hoadegoù dreist-holl.\nUn aneval moan gant ul lost hir ha pavioù berr eo ar gaerell evel an holl izili eus kerentiad ar mustelideged, ar pezh a ro tro dezhi da heuliañ he freizhoù en o douarenn. Sklaeroc'h eo he blevenn eget hini izili all he genad ha gwenn eo he c'hof. Er rannvroioù yen e c'hell mont da wenn penn da benn. N'a ket en tu all da 23 cm.\nMagadurezh[kemmañ | kemmañ ar vammenn]\nLogod a ya d'ober ar pep brasañ deus e boued (war dro 350 bep bloaz). Met pa gav un neizh gedon vihan, n'eo ket evit mirout da lazhañ ha da zebriñ anezho.\nEn hec'h-unan e vev ar gaerell en diavaez eus an amzer parañ. Gallout a ra ar parezed genel meur a wech bep bloaz pa vez tra-walc'h a voued. Hemolc'hiñ a ra ar gaerell preizhoù kalz brasoc'h egeti, evel ar c'honikled.\nAr gaerell war Animal diversity Web\nAdtapet diwar « https://br.wikipedia.org/w/index.php?title=Kaerell&oldid=1811272 »\nKemmoù diwezhañ degaset d'ar bajenn-mañ d'an 24 Du 2018, da 15:14.


Netaat an daouarn, setu 'pezh a ranker ober evit talañ ouzh ar virus © Radio France - Annaïg Haute\nE Frañs e talc'h ar c'horonavirus d'ober e reuz\n48 den marv, kazi 2300 den paket klañv. An dilennadegoù-kêr a c'hellfe bezañ daleet, emañ pennoù bras ar Stad oc'h en em soñjal met keloù ofisiel ebet evit poent.\nBetek henn ne oa paket den ebet en Aodoù an Arvor. Un den a zo bet testet klañv hiziv en ospital Sant Brieg. Ur gwaz oadet 80 vloaz, o chom e Pleraneg. Er servij reanimañ emañ. Emmanuel Macron a gemero ar gaoz da 8e diwar-benn ar c'horonavirus. Dre ar bed e vez strishadurioù. Lodennoù deus aerborzh Pariz a vo serret. Ministrerezh ar Yerc'hed a c'houlenn digant an holl ospitalioù nulañ an oberatadennoù surjian hag a oa raktreset. Ar re n'int ket mallus evel-just.\nPrezegenn Emmanuel Macron a vo da heuliañ war France Bleu Breizh Izel adalek 8e. Un abadenn ispisial gouestlet d'ar c'horonavirus a vo goude.\nOuzhpenn dek devezh 'zo e vez detektet tud paket gant ar c'horonavirus e Breizh. Skoget eo an ekonomiezh hag ar vuhez pemdez, dreist-holl e departamant ar Morbihan. Ar scop Roudour hag a ginnig stummadurioù war ar brezhoneg d'an dud deuet en eus azasaet e vod d'ober. Kinnig a ra kentelioù a-bell dre ar savenn stummañ Ambroug. Sedrig Laur eo merour Roudour.\nNullet e vez kalz a zarvoudoù neuze abalamour d'ar c'horonavirus.\nDiaes eo evel-just evit aozerien an abadennoù-se met arabat disoñjal eo un taol fall evit ar vicherourien a oa sañset da labourat. Erwan Kermarrec eo paotr ar c'hamera, astaler eo, intermitant ma 'fell deoc'h. Ur c'holl arc'hant a vo evitañ ar miz-mañ.\nCircuits courts Ces brasseurs bretons sont au taquet à Camaret\nBreizh people Breizh People Baptiste Mebrouk à la rencontre de Soldat Louis\nCircuits courts La ferme de Rouzen - Maraichage bio au Faouet


Ur c'honter yaouank evit un istor fentus eus an amzer gwechall\nPublié le 11/04/16 19:57 -- mis à jour le 00/00/00 00:00\nO tont eus Menezioù Arre, brezhoneg bro Leon gantañ, setu an eil briz Kan ar Bobl ar gonterien\nUr beleg a blije dezhañ al latin, hag en doa roet anvioù drol d'ar c'hi... Ur sapre Oremus e Pondi !\nGoap ouzh ar relijion adarre, evel Frilous war 7seizh.info e penn kentañ ar miz.\nAr juifed nevez eo ar gristenien.\nOber a rafe se diwar ar juzevien pe an Islam, an henvelrevidi pe ar merc'hed ???\nTraoù all speredekoc'h ha doujusoc'h zo d'ober e brezhoneg.


Josef Jungmann (16 Gouere 1773 e Hudlice – 14 Du 1847 e Praha) a oa ur yezhoniour, skrivagner ha troer tchekek, hag a seller outañ evel unan eus tadoù an tchekeg modern.\nGoude studioù e skol-veur Praha e labouras evel kelenner, e lise alamanek Litoměřice (Leitmeritz), ha kelenn a rae tchekeg, a-youl-vat. Goude e teuas da vezañ rener skol e Praha hag echuiñ a reas e vuhez o kelenn e skol-veur ar gêr-se.\nUnan eus difennerien an tchekeg e oa Jungmann. Hag er c’hontrol d’e gelenner Josef Dobrovský e reas gant ar yezh-se en e skridoù. E 1805 e embannas un droidigezh diwar “Atala” gant François-René de Chateaubriand. Evel-se e klaske diskouez e oa posupl displegañ soñjoù uhel e tchekeg. E-leizh a droidigezhioù all en deus graet, diwar an alamaneg, ar galleg hag ar saozneg. Gantañ e voe troet Paradise Lost, gant John Milton, pe oberennoù gant Friedrich Schiller ha Johann Wolfgang von Goethe.\nGant e c'heriadur tchekeg-alamaneg 5000 pajennad e tiazezas geriaoueg vodern an tchekeg. Kavout a rae dezhañ e oa aet yezh e vro war baouraat dindan yev Impalaeriezh Aostria. Hag evit kreskiñ he geriaoueg e savas gerioù nevez, diwar gerioù aet da get, kavet gantañ e testennoù kozh, pe oc'h amprestañ gerioù digant ar yezhoù slavek all. Kalz eus ar gerioù-se, degaset gantañ, zo chomet en tchekeg betek bremañ. Ouzhpenn e labour kelenner, e plede, diouzh an noz, gant e studiadennoù war yezh e vro. Labourat a rae e-unan met adskrivañ a rae pep pajennad eus e c'heriadur, dek gwech, da gas da adlenn da dud all. Dont a reas e c'heriadur er-maez er bloavezhioù 1834-1839, gant 120 000 pennger ennañ !\nAdtapet diwar « https://br.wikipedia.org/w/index.php?title=Josef_Jungmann&oldid=1772126 »\nKemmoù diwezhañ degaset d'ar bajenn-mañ d'an 9 Her 2017, da 10:22.


Reflets dans un oeil d’homme | Soubenn ar geek\n« Chambre A2\nScotland Yard 1 : Au cœur des ténèbres »\nKentel : na brestit ket ul levr d’ul levraoueger(ez). ^^ Prestet e oa bet din al levr-se ha ankouezet en tu bennak, lakaet traoù war-benn, chomet dindan ar poultr. (Padal am boa bet amzer da lenn traoù all, mod all na vefe bet pennad ebet amañ…) Nevez-zo eo bet goulennet diganin al levr en-dro… Hiñhiñ. Prometet ‘m eus e lenn araok fin ar bloaz (fin ar bed). Dav dezhi! (Ha graet e korf eizhtez! Nebeutoc’h, zoken)\nReflets dans un oeil d’homme a zo bet skrivet gant Nancy Huston. Reoù zo ac’hanoc’h a anavez anezhi marteze, me ne raen ket. (Netra da welet gant Whitney peogwir ne vez ket skrivet e memes stumm :p) Ur studiadenn he deus skrivet diwar-benn sell ar baotred war ar merc’hed neuze. Evel loen evel-just hag an emdroadurioù nevez, an traoù kontrol mik d’an natur a zo er gevredigezh… En un doare biologel n’haller ket lakaat war memes live ur bar hag ur barez, anat. Perak ‘ta e klasker kuzhat an diforc’hioù-se, betek re a-wechoù? Setu ar pezh a ginnig ar skrivagner studial, a-dreuz lennadennoù he deus graet ha traoù hi deus bevet, dre chabistroù berr (bugaleaj, krennardiezh, h.a.). Kevredigezhioù ar c’hornog a zo kaoz amañ dreist-holl.\nSeblantout a ra a-enep krenn d’ar “gender studies” (fentus eo, peogwir ez eus bet kaoz diwar-benn-se dres pa oan kroget da lenn al levr). N’on ket a-du ganti pa lâr ez int anatabeg. Marteze e ya mennozhioù zo re bell met n’eus tu ebet da lârat ne servijfent da netra hag e vefent dañjerus (ya, lârat a ran-se peogwir em boa kavet dedennus kenañ ar c’hentelioù diwar-benn-se e kerzh ma bloavezh aotregezh sinema. Kentelioù aozet gant… ur c’helenner). Studiadennoù, prederioù int, da zigentañ. (Komz a ra eus ar sell am eus me, a-bell, gant sell un norzh Amerikanez moarvat ez eo disheñvel hag e komprenan). E gwirionez, e komprener perak eo a-enep krenn e-kerzh klozadur al levr (un afer program skol a vefe bet cheñchet?), perak ‘ta n’he deus ket lakaet-se en digoradur?!\nLârat a raen “oh, n’hallin ket bezañ feuket, n’em eus kredenn don ebet” AHAHAHA. Paourkaezh plac’h (an den en deus prestet din al levr a c’hall ijinañ war beseurt ton lenn ar frazenn-mañ :D).\nAdalek ar chabistr kentañ e oan nec’het dija gant prederiadennoù dic’hortoz, doare “marteze n’on ket yac’h a-walc’h evit treuzkas gouenn mab den”. “Da betra servijan peogwir n’emaon ket oc’h ober war-dro dazont ar ouenn?” Un doare iskis da gregiñ ganti.\nWar memes tro n’haller ket kennebeut sellet ouzh mab-den evel ur bronneg evel ar re all. Kalzig fent a zo gant ar skrivagnerez ha komz a ra diwar-benn ur bern skridoù a ro c’hoant da vont da glask pelloc’h.\nDedennus ‘m eus kavet al lodenn diwar-benn an dilhad (ar c’hoari, ar sell). Ar pezh a zo, ma c’hoari ur plac’h da vezañ unan all evit selloù ur paotr (pe paotred), perak ‘ta n’eus nemet merc’hed all evit lârat m’eo mat pe get? (skouer euzhus ar skrivagnerez gant familh he gwaz) Perak ‘ta hon eus fiziañ e barnedigezh ur plac’h all? Dre beseurt burzhud e c’hall ar merc’hed sellout outo o-unan hag ouzh ar merc’hed all gant sell ur paotr, pe ar pezh a gav dezho eo sell ur paotr?\nTizhet an hanter tamm-pe-damm ez on bet hegaset avat gant techoù ar skrivagnerez : implijout “c’hwi” evit komz diwar he fenn, ha lakaat evelse an holl merc’hed d’he live, implijout skouerioù un tamm aes pe na zegasont netra (buhez Jean Seberg, geh?). Adalek ar mare-se em eus santet ur sorc’henn evit levezon ar vugaleaj war dazont unan bennak a gaven poanius ha re a dave da memes doare tud (arzourezed a zo n’em zistrujet). N’on ket sur e vefent skouerioù mat hag hollvedel.\nE gwirionez ez on bet feuket gant ar prantad a lak da grediñ ez eo tonket ar merc’hed da c’houzañv abalamour d’o braventez. Ar skouerioù a ro… a lake ac’hanon da soñjal e oan divalav mezh evit chom hep gouzañv >< … (self-eestem down to 0%)\nDedennusoc’h eo an traoù er fin, pa tistroer davet ar skeudenn (a oa bet dilezet un tamm e gwirionez!) evit komz diwar-benn pornografiezh ha gasterezh (ha traoù all ivez). Amañ ez eus selloù paotred a zo kalz donoc’h hag a zegas muioc’h a draoù eget tonkadurioù spontus ar paourkaezh merc’hed re goant (-.-“).\nE gwirionez e kavan gwan ar skrid abalamour na zispleg ket ar skrivagnerez he soñj tro-dro d’an tammoù skridoù a zegas a-wechoù, o laoskel al lenner un tamm souezhet pe damsur. Skouerioù all a ya kalz re bell (istor deskadurezh ar merc’hedigoù a gas da istorioù doare “poupiged skornet”… Nann.) met reoù zo avat a zo kavet mat (hini ar “servij broadel gast” (pep plac’h a rankfe bezañ gast e-pad ur bloaz araok kenderc’hel gant he buhez) anat eo en ur lenn-se n’haller ket lârat eo gast ur vicher evel ar re all).\nMa, anat eo ez eus kalz boued spered el levr, ha daoust din da vezañ bet hegaset (ha nec’het!) gant traoù zo, techoù zo, dibaboù skrid pe stil n’eus ket tu da lârat na vefe ket dedennus.\n(Ya. Pa lennan traoù sirius e rankan skrivañ pennadoù hir spontus.)\nThis entry was posted on Kerzu 14, 2012 at 9:46 g.m. and is filed under Levrioù with tags kevredigezh, merc'hed, paotred.\tYou can follow any responses to this entry through the RSS 2.0 feed. You can leave a response, or trackback from your own site.\n4 Respont to “Reflets dans un oeil d’homme”\nFañch Ikacheuc'h Says:\nKerzu 17, 2012 e 9:11 am\nYa, gwelout a ran war peseurt ton.\nGwir eo eo un tammig randonus al lodenn war ar merc’hed koant tonket pe da c’houzañv pe da dennañ gounit eus o c’hened.\nEvit diverrañ e lavarfen eo ar pouezusañ en he levr ar fed e klask talañ ouzh un tech a zo gant stourmerien zo evit gwirioù ar merc’hed. Klask bezañ ingal/heñvel war pep tra, ar baotred ne c’hellont ket genel, ar merc’hed eo a vez 90% gouzañvidi eus an aferioù gwall, memestra gant ar gisti.\nMET n’eo ket peogwir omp disheñvel gant un istor biologiezh eo arabat d’an dud stourm evit ma vefe memes gopr gant an holl evit ar memes labour hag all.\nBoued-spered zo el levr ha n’eo ket fall dija ^^\nMoog loves the people!\nKerzu 17, 2012 e 11:33 am\nYa, anat! N’em eus ket lâret em boa keuz da vezañ e lennet :p\nKozh kaozioù Says:\nDu 3, 2013 e 7:07 g.m.\nPell-pell zo emañ Nancy Huston o vevañ er Frañs, en tu all da 30 vloaz zo. Bevet he doa gant ur c’helenner skol-veur gall a-raok dimeziñ gant Tzvetan Todorov. Levezonet-bras eo gant doare soñjal ar metoù a vez darempredet ganti, da lavaret eo “intellektualed” Pariz. Diaes eo leuskel da lavaret he deus ur sell “norzh-amerikan”, kalz luzietoc’h eo an traoù ganti !\n@Ikacheuc’h : skuizhus ar feministed, hañ, o randoniñ dalc’hmat war ar memes traoù… Me ‘lavarfe eo skuizhus ar baotred ne fell ket dezho anzav eo poent d’an traoù cheñch. “Randonus al lodenn war ar merc’hed koant…” : ret eo d’an neb a lavar seurt traoù bezañ ur paotr. N’eus forzh peseurt plac’h, koant pe get, a oar eus petra zo kaoz aze, ha n’eo ket mojennoù na traoù ijinet.\nDu 4, 2013 e 11:41 g.m.\nPa lâren ur sell “norzh-amerikan” e oa ur sell norzh-amerikan war an gender studies! (me gavi din e oa komprenus) met marteze eo tost a-walc’h eus hini intellektualed Pariz, n’ouzon ket!\nMe gav din e lâran em fennad e kavan randonus ar pennad diwar-benn ar merc’hed koant tonket da c’houzañv… Marteze on ur paotr? N’eo ket ar pezh a c’houzañv ar merc’hed a zo randonus met skouerioù ar skrivagnerez hag an doare “paourkaezh merc’hed koant” a vez santet er skrid hag a zegas nebeut d’ar preder evidon-me. (d’am soñj eo an dra-se ivez a felle da Ikacheuc’h lavar met gouest e vo da respont moarvat!)


Alessandro Sforza (Cotignola, 1409 – 1473) a oa condottiero italian, Aotrou Pesaro, penn skourr pesarat an Tiegezh Sforza.\nMab bastard da Muzio Attendolo Sforza, ha da Lucia Terziani da Marsciano, e oa Alessandro Sforza.\nBreur e oa da Francesco Iañ Sforza, aotrou Milano, ha brezeliñ a reas gantañ meur a wech dindan e urzhioù, evit kemer douaroù ha kêrioù.\nE 1442 en Assisi e oa o stourm ouzh arme ar pab Ujen IV, renet gant Niccolò Piccinino, unan eus meurañ grandi kabitened an amzer, hag ar c'hardinal Cusano. Alessandro Sforza a rankas en em dennañ da Rocca Maggiore, ha leuskel kêr d'ar breizherien ha freuzas Assisi, war-bouez div iliz, hini San Francesco ha hini Santa Chiara.\nDimeziñ a reas e Kerzu 1444 da Costanza da Varano (1428-1447), merc'h da Pietro Gentile Iañ da Varano, ha daou vab o doe :\nBattista Sforza (1446 - 1472), a zimezas e 1460 da Frederico III Montefeltro (1422-1482), dug Urbino\nCostanzo Iañ Sforza (1447-1483), aotrou Pesaro, a zimezas da Camilla da Marzano († 1490), dugez Sessa.\nMervel a reas Costanza er gwentloù o c'henel Costenzo.\nBloaz goude, e 1448, ec'h addimezas da Sveva da Montefeltro (1434–1478), merc'h da Guidantonio da Montefeltro, kont Urbino. E 1457, dre aon rak un irienn gant an Tiegezh Malatesta da adkemer Pesaro, e lakaas anezhi en ur gouent.\nTri bastard en doe ivez :\nGiovanni Sforza (1466 - 1510), pried kentañ Lucrezia Borgia, tad da (Giuseppe Maria) Costanzo II Sforza\nGinevra Sforza (Ancona, 1440 - Bologna, 1507), dimezet div wech da zaou aotrou (podestà) eus kêr Bologna, eus an Tiegezh Bentivoglio :\nen 1452 da Sante Bentivoglio, aotrou Bologna, gonfaloniere (1426-1463)\nen 1464 da Giovanni II, aotrou Bologna (1443-1508)\n(de) Klaus Schelle: Die Sforza. Stuttgart 1980, ISBN 3512005772.\nSforza enEnciclopedia Italiana\nSfòrza ‹-za› en Enciclopedia Italiana\nAdtapet diwar « https://br.wikipedia.org/w/index.php?title=Alessandro_Sforza&oldid=1845893 »


Sainte-Marguerite-des-Loges - Wikipedia\n49° 01′ 07″ Norzh\n0° 12′ 18″ Reter / 49.018611, 0.205\nbihanañ 85 m — brasañ 191 m\nSainte-Marguerite-des-Loges a oa ur gumun eus departamant Calvados e Bro-C'hall.\nBodet e oa gant 21 kumun all d'ar 1añ a viz Genver 2016 d'ober ur gumun nevez: Livarot-Pays-d'Auge.\n2.1 Bezioù ar C'hommonwealth: Sainte-Marguerite-des-Loges Churchyard\nEil brezel-bed, Emgann Normandi, 1944: gant ar brezel e voe lazhet daou den nann-soudard e Sainte-Marguerite-des-Loges e mizioù Even hag Eost; nav anezhe a voe lazhet pa gouezhas un nijerez d'ar 25 a viz Even, daou zen dizanv a voe lakaet da varv gant an Alamaned d'an 10 a viz Eost hag ur paotrig a voe lazhet gant ur vombezadeg d'ar 17 a viz Eost.\nManer ar Rouil, 1727.\nIliz katolik Santez Varc'harid,.\nBezioù ar C'hommonwealth: Sainte-Marguerite-des-Loges Churchyard[kemmañ | kemmañ ar vammenn]\nLeviourion e oant o-daou. Mervel a rejont e 1944 e-pad Emgann Normandi e-pad an Eil brezel-bed, hini ar Royal New Zealand Air Force (Eilvet Skwadrenn RAF) d'ar 16 a viz Even, hini ar Royal Air Force (266vet Skwadrenn) d'ar 17 a viz Eost.\nEven 1995 Kerzu 2015 Patrice Bellais digostezenn Labourer-douar\nFrédéric de Marguerye (1802 e Sainte-Marguerite - 1876), kelennour el Lise Stanislas e Pariz, eskob Saint-Flour, eskob Autun goude, arkeologour.\n↑ (fr) Dastumad an aktaoù melestradurel Prefeti Calvados, 28 Kerzu 2015\nAdtapet diwar « https://br.wikipedia.org/w/index.php?title=Sainte-Marguerite-des-Loges&oldid=1956590 »


Ai’ta! a gej ouzh prezidant Kumuniezh Kumunioù Kreiz Breizh\nAr strollad Ai’ta ! en deus kejet ouzh Jean-Yves Philippe, prezidant KKKB, evit goulenn gantañ kas ar brezhoneg war-raok en holl bolitikerezhioù savet gant ar gumuniezh kumunioù. Ouzhpenn staliañ panelloù e brezhoneg ‘zo d’ober : ret eo lakaat ar pouez war ar vugale hag ar re yaouank rak gante emañ dazont hor yezh. Setu petra ‘zo kaoz […]\nAn Ardeven : hep stourm ne vezer ket trec’h !\nAr brezhoneg o vont war-raok gant sikour nerzh Ai’ta!, ha dreist-holl hor stourmer Tristan. Araokadennoù en eskemm da 300€ a dell-gastiz… Hep stourm ne vezer ket trec’h !\nGervel a ra strollad « Ai’ta ! » HAG ar gevredigezh skoazell « Mignoned Ai’ta ! » da zont niverus dirak archerdi Montroulez d’ar merc’her 23 a viz ebrel, da 9e00 mintin. Dibaoe meur a viz e vez gwasket muioc’h-mui stourmerien Ai’ta ! gant an archerien hag ar boliserien : en tu all d’an daou brosez a zo bet […]\nManifestadeg adunvaniezh Breizh en Naoned d’ar sadorn 19 a viz Ebrel 2014\nAdunvaniezh melestradurel Breizh, ur goulenn reizh ha diazez evit amzer da zont ar brezhoneg e Liger-Atlantel. Ai’ta! a oar pegen disrannet eo Breizh gant al Liger-Atlantel lakaet da gostez abaoe re bell. Direizh eo deomp. Ar bolitikourien a zo kiriek da vat en afer-se. Splann eo e vez graet an dra-se war goust hor sevenadur […]\nDibaoe meur a viz e vez gwasket muioc’h-mui stourmerien Ai’ta ! gant an archerien hag ar boliserien : en tu all d’an daou brosez a zo bet dalc’het e dibenn 2013 e vez galvet stourmerien stank-ha-stank evit « aferioù a sell ouzhoc’h »… un doare simpl hag efedus d’ar stad C’hall da waskañ an dud a glask sevel o […]


Publié le 10/01/2022 à 17h12 • Mis à jour le 10/01/2022 à 18h50\nKinniget eo bet an album Bagadini da sonerien Bagad Kemper. • © Stéphane Sovillier / FTV\nTri c'hamalad, sonerien anezho, o deus krouet an albomoù Bagadini, e gwerzh abaoe miz Kerzu. Prenañ kartennoù, sonerien ha sonerezed warno, ha pegañ anezho war bajenn o bagad eo ar pal. Ul lodenn eus ar gounidoù a vo profet d'ar skolioù Diwan ha da Sonerion, aozadur ar bagadoù.\n"Houmañ ne oa ket ganin c'hoazh. Hemañ zo soner bombard e Brieg, houmañ e Plougastell." O furchal e-touez ar c'hartennoù ledet war an daol emañ Erwan ar Gars, soner e bagad Kemper. Gant e gamaladed emañ oc'h eskemm poltredoù sonerien ha sonerezed evit leuniañ e albom Bagadini.\n"C'hoari a ran gant va mab met alies mat e echuan o pegañ anezho ma unan. Un doare eo da chom bugel, en ur mod", emezañ c'hoazh gant ur mousc'hoarzh.\nDigenfinañ ar sonerien\nDeuet e oa mennozh an albom-se da dri mignon e-pad ar prantad kenfinañ kentañ, en nevez-amzer 2020. Pa oant kraouiet er gêr, evel an holl, o deus Thierry Goudédranche, soner e Beuzeg-ar-C'hab hag e gamaladed eus bagad Penharz Loig Le Lay ha Laurent Marec ijinet lakaat war wel o c'henseurted evel ma vez graet abaoe bloavezhioù gant ar c'hoarierien mell-droad. "N'eo ket aes an traoù er mare-mañ evit ar bagadoù hag o izili, pa ranker sentiñ dizehan ouzh reolennoù yec'hedel nevez, eme Loig Le Lay. N'eo ket unaniñ ar bagadoù a glaskomp ober met kentoc'h derc'hel liammoù kreñv kenetrezo."\nEvit kas o raktres da benn o deus dastumet ur sammad 10 000 euro dre ur savenn arc'hantaouiñ dre internet ha kroget d'ober tro ar bagadoù evit skeudennaouiñ izili ar 16 strollad a zo e kentañ rummad kampionad ar bagadoù. "352 soner a zo en holl, eme Loig Le Lay. Hag ouzhpennet hon eus pemp kartenn raloc'h eget ar re-all, evit enoriñ ar soner-meur Erwan Ropars en deus roet brud da sonerezh Breizh er bloavezhioù 1970 ha 80. Peder all, alaouret, a dalvezo profoù evit ar re a gavo anezho : ur vombard, ur binioù bras, un taboulin sklaer hag ur cajon, ur benveg tos all."\n800 album divyezhek a zo bet moulet. Gwerzhet e vezont 8 euro an tamm ha koustañ a ra pep pakad 8 kartenn a goust 3 euro. Ul lodenn eus gounidoù an embregerezh LTL a vo profet da Sonerion, kengevredigezh ar bagadoù evit stummañ ar re yaouank hag ul lodenn-all evit ar skolioù Diwan.\nKinniget e vez d'an holl bagadoù ha skolioù gwerzhañ an albomoù evit gounit gwenneien war-eeun. Ma ra berzh an embannadur kentañ e c'hellfe bezañ lod-all da heul hervez an tri c'hamalad, mall warno adwelet sonerien ar bagadoù-all evit gouelioù ha kenstrivadegoù.\nSañset e vo adkavet kentañ lodenn ar genstrivadeg 1añ rummad d'an 13 a viz C'hwevrer e Naoned ha war-eeun wal lec'hienn France 3 Breizh. Emañ Sonerion o paouez embann ar reolennoù evit ar bloavezh 2022, souplaet evit talañ ouzh kudennoù ar c'hleñved-red. Gellet a raio da skouer ur strollad kemer perzh en eil lodenn hepken pe c'hoazh dont da genstrivañ gant un niver izeloc'h a sonerien.\ncopier le lien https://france3-regions.francetvinfo.fr/bretagne/finistere/quimper/bagadini-sonerien-chik-ha-cheuc-h-da-began-en-un-albom-evel-ar-c-hoarierien-mell-droad-2410258.html\nAccueil > Bretagne > Finistère > Quimper > Bagadini : sonerien chik ha cheuc'h da begañ en un albom evel ar c'hoarierien mell-droad


Reizhiad nervel kreiz - Wikipedia\nReizhiad nervel kreiz\nAr reizhiad nervel kreiz eo lodenn ar reizhiad nervel lec'hiet er c'hlopenn hag el livenn-gein. Gronnet eo gant ar pilhon. Diouzh ar c'hemennadennoù kaset dezhañ gant ar c'horf a-bezh e kenurzh obererezh organoù ar bevedeg. Kavet e vez ur reizhiad nervel kreiz en holl loened dezhe ur simetriezh daoudu, da lâret eo an holl loened lieskellig estreget ar spoue hag al loened dezhe ur simetriezh skin evel ar bloneg-mor.\nE reizhiad nervel kreiz an den ez eus :\nar mel-penn, er c'hlopenn. Ennañ emañ an empenn, ar c'hef empenn, an ilpenn\nar mel-livenn, e kanol ar mellkein\nnervennoù al livenn I ha II\nUl liñvenn a zo ivez : al liñvenn empenn-mel.\nDiorren er grouell[kemmañ | kemmañ ar vammenn]\nDa gentañ, er grouell, ez eus teir lodenn oc'h ober ar mel-penn : ar ragempenn, ar c'hrennempenn hag an dregempenn. Goude-se e rann ar ragempenn hag an dregempenn e pep a zaou damm. Diouzh ar ragempenn e teu ar peurempenn hag an treuzempenn a zeuio da vezañ an empenn. Ar c'hrennempenn a zeu da vezañ ul lodenn eus ar c'hef empenn. Diouzh an dregempenn e teu an ilempenn (orin eus ar pont er c'hef empenn diouzh un tu hag eus an ilpenn diouzh an tu all) hag ar melempenn a zeuio da vezañ an hirvel er c'hef empenn.\nAr mel-livenn a ya war hiraat tamm-ha-tamm.\nAdtapet diwar « https://br.wikipedia.org/w/index.php?title=Reizhiad_nervel_kreiz&oldid=1815819 »


Journal de Renaud Camus, lundi 18 décembre 2017\ncréée le mardi 19 décembre 2017, 23 h 43\nmodifiée le mardi 19 décembre 2017, 23 h 57Plieux, lundi 18 décembre 2017, onze heures et demie du soir. Ce n’est pas si mal, Tissot — on finit par s’y attacher, même : c’est une sorte ~~~ ~~~~~ ~~~~~~~, ~~~ ~~~~~~~~~~ ~~~~~~~~~~, ~~~~~~ ~~~ ~~~~ ~~~~ ~~~ ~~~~~ ~~~~~~~~~ ~~~~~~~~~. On lui reproche ~~~ ~~~~~~~~~, ~~~~~ ~~~~~ ~~~~ ~~~~~~~~~ ~~~ ~~~~~~ ~~~~~~. ~~’~~~~ ~~’~~~~~~~~ ~~~ ~~~~~~~~~~~~~, ~~~~ ~~~~ ~~~~~~~~ ~~’~~~~ ~~~~~~~~~ ~~~~~~~~~~, ~~~ ~~~~~~~~~~, ~~’~~~ ~~~~~~ ~~~ don.\nJe ~~~~~ ~~~~~~ l’autre jour, au ~~~~~~ ~~’~~~~~~, ~~~~ ~~~~ ~~~~~~ ~~~~~~~~ ~~~ ~~~~~, Le ~~~~~~~~ ~~~ ~~~ ~~~~~~~~~ ~~~ ~~~~~~~~ ~~~~~ ~~~~~~ ~~~~~~~~ ~~~~ ~~~ ~~~~~~~~~ ~~~ ~~~~~ ~~~~~~~~ ~~~ ~~~~~~~~, ~~~ Auvergne. Le château ~~~ ~~~~~~~~ ~~ ~~~~~ ~~~ ~~~~~~ ~~~~~ ~~~~~ ~~~~ ~~~~~~~~, ~~~~~~~~~~~, ~~~~~ ~~~~~ ~~~ ~~~~~~ ~~~~~~~~~~~~~ ~~~~~~~~ ~~~~~~~~~~~~, ~~~~ ~~ ~~~~~ ~~~~ ~~~~~~~~ ~~~~~~ ~~~~ ~~~~~~~~~~ ~~~ place jadis occupée ~~~~ ~~~ ~~~~~~~~~~~~~. ~~~ ~~~~~~~~ ~~~ ~~’~~~~~~~~~ ~~’~~ ~~~~~ ~~~~~~~ ~~’~~~~~~ ~~~’~~~ ~~’~~~~~~~~~ ~~~ ~~~~~~~~ ~~~~~ ~~~ ~~~~~~~, ~~~~~~~~ ~~~ ~~~ ~~~~~~~, ~~~~~~ ~~~~~ ~~~ ~~~~~-~~~~~, ~~~ à plus de ~~~~~~ ~~~~~~~ ~~’~~~~~~~~~, ~~~ ~~~~~~, ~~~~~~~~ ~~~~~~~~ ~~~ ~~~~~~~~, ~~~~~~ ~~~~~, ~~ ~~~~~~~ ~~~~~ ~~~~~~ ~~~~~ ~~~~~~~-~~~~~~ ~~~~~~ ~~~~~~, ~~~ ~~~ ~~~ ~~~~~~~~~ ~~~~~ — ~~~ ~~~~~ plus raisonnable que ~~~~~~~~~~, ~~’~~~~~~~ ~~~~ ~~~ ~~~~~~~~ ~~~~~~~ ~~~ ~~~~~ ~~~~ ~~~~~. ~~~~~ ~~ ~~~~~~~~ ~~~~~, ~~~ ~~~~~~~~-~~~, ~~~ ~~’~~ ~~ ~~~’~~~ ~~~~~ ~~~~~~ ~~~~~~~~ ~~~~~~~~~, ~~’~~~~~~~~~ ~~~~ ~~~~~, mais tout à ~~~~~ ~~~~~~~~, ~~~~ ~~~ ~~~~~ ~~~~~ ~~~~~~ ~~~ ~~~ ~~~~~~~~, ~~~~ ~~~~ ~~~~~~~~~ ~~~~~ ~~~~ ~~’~~~~ ~~~~ ~~~~~, ~~~ ~~~~~~ ~~~~~~~~~ ~~~~ Miramon.\nIl ~~ ~~ ~~~ ~~~~~~ Paulhac dans la ~~~~~~-~~~~~~, ~~~~ ~~’~~~ ~~’~~~~~~ ~~~~~~~ ~~~~~~ ~~~~ ~~~ ~~~~~~-~~~~~~ ~~~ ~~’~~ ~~~~~~~ ~~~~ ~~~~~ ~~~~ ~~’~~~~~~~~~, ~~~ ~~~~~ ~~~~ ~~~~~ ~~~ ~~~~~~~ ~~~~~~~, ~~~~~~~~~~ ~~~~~~ ~~~~ ~~~~~~~~~ “régions”, qui faussent ~~~~~. ~~’~~~~~~~ ~~~~~~~~~ ~~~’~~~~ ~~~~~~~ ~~~~~~~ ~~~ ~~~~~~~~~~~~, ~~’~~~~~~~~~~~~~~~ ~~~ ~~~~~~~~, ~~~ ~~~~~, ~~~~~~~~ ~~~~ ~~~ ~~~~~ ~~~~~~~ ~~~ ~~’~~~~~~~~~ ~~~~~~~~~~~, ~~~~~. ~~~ ~~~~~~~~ ~~~~ ~~~ ~~~~~~ très voisin de ~~~~~~~~, ~~ ~~~~~~~ ~~~ ~~~~~ ~~~~~~~~~~~ ~~ ~~’~~~~~~. ~~~ ~~’~~ ~~~~~~~, ~~~~ ~~~~ ~~~~~~~~~, ~~~ ~~~~~ ~~~~~~ ~~~~~~~~ ~~~~~ ~~~~ ~~~~~ ~~~ ~~~~~~~~~ ~~~ ~~~~~~~ ~~~~ ~~~~~~~~~~, sur la Toile, ~~~’« ~~~ ~~ ~~~~ ~~~~~~~~~~ ~~~~~~ ~~~ Xe ~~~~~~~ ~~~~~ ~~~ ~~~~~~ ~~~ ~~~ ~~~~~~~~~~~~ » — ~~~ ~~~~~ ~~’~~~~~ ~~~ ~~~ ~~~~~~~~~~~~ ~~~~~~~~~~~~~~, ~~~~~~~~~~~~~…\nCet ~~~~~~ manoir a été ~~~~~~~~~~~~~ ~~~~~~~~~~~~ ~~~~~ ~~~~~~~~~ ~~~~ ~~~ ~~~~~ ~~~~~, ~~~~~~~~~~~~~~~~, ~~~~~-~~~~~ ~~~~ ~~~ ~~~~~~~~ ~~~ ~~~~~~~~, ~~~~~ ~~~ ~~~~~~~~~ ~~~ ~~~~~~~~~, ~~~ ~~~ ~~~~~, ~~~~~ ~~~ ~~~~~ ~~’~~~~~~ le cartouche du ~~~~~~ ~~’~~~~~~, en 1914 ~~~~~~ ~~’~~~~~~~ ~~~~~~~~ ~~~~~~~~~~~~, ~~~~ ~~~ ~~~~~~ ~~~~~~~~~~. ~~~ ~~~~~~~~ ~~~ ~~~~~~~~ ~~~~~~ ~~~~~~~ ~~~~ ~~~~~~~~~~~ ~~~~~~~~~~, ~~~~~~ ~~’~~~ ~~~~~~ ~~~~~~~~~~, ~~~~ ~~~~~~~~~~~~ lui avait apporté ~~~~ ~~~~~~~~. ~~~~ ~~~~~~~~ ~~~ ~~~~~ ~~~~~~~~~~ ~~ ~~~~~~~~ ~~~~~~’~~~ ~~~~~. ~~~ ~~~~~~~~ ~~ ~~~~~~~~~ ~~~ ~~~~~ ~~’~~~ ~~~~~ ~~~~~~ ~~~~~~~~~. ~~~ ~~~~ ~~~ ~~~~~~ ~~~ ~~~~~~~~~~~~~, et presque de reconstruction.\nLa ~~~~ ~~~~~~~~~~ ~~ ~~~~~~~~ ~~~~~ ~~~ ~~~~~~~~~ ~~~~~~~~~~~ ~~~ ~~~ ~~~~~~~ ~~~~~~~ ~~~~~~~ ~~~~~~ ~~~~ ~~~~~~~~~~~~~~~~~ ~~~~~~~~~~~~. ~~~ ~~~~~~ ~~~~~~ ~~~~~~~ ~~~~~~ ~~~~ ~~~~~~~~~~~~~~, ~~~~~~ ~~~~~~~~~~~ par les Miramon, ~~~ ~~~~ ~~~~~~~~~, ~~~ ~~~~~~~~~~~~~~, ~~~ ~~~~~-~~~~~~~~~~~~~, ~~~~ ~~~~~~~~ ~~~~~ ~~~~~ ~~~ ~~~~~ ~~~~~~~~~~~~~ ~~~ ~~~~ ~~~ ~~~~~~~. ~~~ ~~~~~ ~~~ ~~~~~, ~~~~~~~, ~~~~~~ ~~~~~~~~~~~~ ~~~ ~~~~~~~~~~~. Quand il fut ~~~~~~ ~~~ ~~~~~, ~~~ ~~~~~~~~~~~ ~~~ ~~~~~~~~~~ ~~~ ~~~~~~~~~~~~~~~ — ~~~~ ~~~~~~~ ~~ ~~~ ~~~~~~~~~~~~~ ~~ ~~~~ ~~~~~ ~~~ tardive.\nIl ~~ ~~ ~~~~~-~~~~~ ~~~~~ ~~~ ~~~~~ ~~~’~~~ ne croit entre ~~~~~~~~~~~~ ~~~ ~~~~~~~~~~~~~, ~~~ ~~~~~~~-~~~ ~~~’~~ ~~~~~~~~ ~~’~~~~~-~~~~~~~~~~~. ~~~~~ ~~~ ~~~~~~~~ ~~~~ ~~~~~~ ~~~ ~~~~~~~~ ~~~ ~~~~~ ~~ ~~~~~. ~~~ ~~~~ ~~~~~~~~~~~~ ~~~~~~~ Pierre ~~~ ~~~~~~~~~~~~ Napoléon, prénom assez étrange ~~~~~ ~~~ ~~~~~~~~~~~~ ~~~ ~~~~~~~~ ~~~~~~~ ~~~ ~~~ ~~~~~. ~~~~ ~~~ ~~~~~~ ~~~~ ~~~~~~~ ~~~ ~~~~~~~~ ~~~ ~~~~~~~ ~~~~~~ Napoléon ~~~ Miramon. ~~~ ~~~~ ~~~~~~~~~~~ ~~~~~ ~~~ autre tableau de ~~~~~~~, ~~~~~~~ ~~~~~ ~~~~~~ ~~~ ~~~~~~~~~ ~~~~~ ~~~~~~~~, Le ~~~~~~~ ~~~ ~~~ ~~~~ Royale. ~~’~~~~ ~~~~~~~~~~~~~ ~~~~, ~~~~~ ~~~~~~~~~~~~ ~~~~ ~~~ ~~~~~~~~ ~~~ ~~~~~ ~~~ ~~~~ ~~~~~~ fait peindre sa ~~~~~~ ~~~~ ~~~ ~~~~~ ~~~~~~~~ ~~~ ~~~~~ (~~~ ~~~~~~~~ ~~~~ ~~~~~~~~’~~~~ ~~~ ~~~~~~ ~~~~~~~, ~~ ~~~~~~~), ~~~~ ~~ ~~~~~~ ~~~ ~~~~~~~~~ ~~~ ~~~~~~~~~~~~~ ~~~~~~ ~~~~~~~ ~~~ ~~~~ riches gandins et ~~~~~~~~ ~~~ ~~~~~~~. ~~~ ~~~~~~~~ ~~~~~~~~ ~~~~ ~~~~~ ~~~~~ “~~~~~~~~~~~~~” : ~~~~~~~~~, ~~~~~~, ~~~~~~~~~~~~~, ~~~ ~~~~, ~~~ ~~~~~-~~~~~~~~~, ~~~~. ~~~~~~~~~~~ ~~~~~~~~~~~ ~~~ ~~~~~~ ~~~~~~~ ~~~~~~~~~~~~, ~~~~~~~~ ~~~~~, ~~~ modèle de Swann, ~~ ~~’~~~~~~~~ ~~~~~~~, ~~~~~~~~~~~ ~~~~~~~~~~, ~~~~ ~~~~~~ ~~~~~~~~~~. ~~~ ~~~ ~~~~~~~~, ~~~~~ ~~~ ~~~~~~~~~ ~~~ ~~~~~~~~~~~ ~~~~~ ~~~ ~~~~~~~, ~~~ ~~~ ~~~~~~~ ~~~ ~~~~~~~~~~ ~~~~~ “~~~~~~~~~-~~~~~~-~~~~~~~~” ~~’~~~~ pas, en fait, ~~~~~~ ~~~~ “~~~~~~~~”, ~~~~~~~~~ ~~’~~~~~~~, ~~~ ~~~~~, ~~~~~~ ~~~ ~~~~ ~~~ ~~~~~~~~ ~~~ ~~~ ~~~~~~~ ~~~ ~~~ ~~~~~-~~’~~~~~~~~~-~~~~~~~~~~, ~~~ ~~~ ~~~~ ~~~~, ~~~~~~ ~~~ ~~~~~~. ~~~ ~~~~~ de Napoléon-René de ~~~~~~~~, ~~~ ~~~ ~~~~~, ~~~ ~~~~-~~~~~ ~~~~~~~~~ ~~~~~~~~~, ~~~~~, ~~~~~~ ~~~~ ~~~~~~~~~~~ ~~~ ~~~~~~~~~ ~~~~. ~~~ ~~~~~~ ~~~~~ ~~~ ~~~~~.\nvoir l’entrée du lundi 18 décembre 2017 et ses 5 images dans Le Jour ni l’Heure


Buhez ar Sent/1894/Judikael - Wikimammenn\nBuhez ar Sent/1894/Judikael\n◄ Euzeb Judikael Ann iliz var c’hed euz hor Zalver ►\nar seitekvet devez a viz kerzu\nAr Zant-ma a ioa mab da Juthael, roue Breiz, hag a oue skoliet enn he vugaleach gant sant Gouenou ; eur paotrik fur ha devot oa dija d’ann oad-se. Goude maro he dad, ar rouantelez a deue d’ezhan dre vir, rak hen oa ar mab kosa ; mes he lezel a reaz gant he vamm hag he vreudeur evit en em rei holl da zervich Doue e kouent Gael. Ne oa c’hoaz neuze nemed daou pe dri bloaz var’nn ugent.\nAbarz nemeur e oue treac’h d’ar venac’h all dre he aked d’ar bedenn, he humilite, he garantez hag he zentidigez. Mes ar pez a remerket ennhan dreist peb tra oa he spered a binijenn, hag eunn eston eo klevet hano euz ar pez a rea evit kastiza he gorf. Ker rust ha ker kriz oa outhan ma renkaz sant Mean, abad ar gouent, he skandalat meur a vech abalalamour d’ann dra-ze, hag ober d’ezhan mont goustatoc’h. Plijadur en doa ive o labourat ar jardin, abalamour ma c’helle evelse gounit he vara diouz ar c’houezenn euz he dal hervez ar zetans douget gant Doue a enep bugale Adam.\nMeur a vloaz a ioa ma rene Judikael ar vuez-se pa deuaz ar maro d’he vamm. Raktal e lezaz he vleo da greski, ha prest goude e kuiteaz sae ar venac’h evit distrei er bed ha pignat var ann tron. Kement-se a ioa eur faot euz he berz : « — Rak, eme ann Aviel, ann nep a zo dija krog enn alar, hag a zell adren he gein, n’e ket mad da vont d’ar baradoz. » Goulskoude Doue a reaz d’ezhan ar c’hras da veza ato enn he balez eur skouer a bep seurt vertuziou evel m’oa bet diagent er gouent.\nKeit ha ma oue roue, n’en devoue ken sonj na ken ioul nemed da lakaat he zujidi da veva holl evel guir gristenien. Medita a rea he-unan heb ehana var draou ann env, hag ann darn vuia euz he amzer a impiije enn oberiou a zevosion hag a drugarez. Maga a rea bemdez eur vandenn vraz a beorien, hag aliez ho zerviche he-unan. Sevel a eure ive meur a gouent nevez, hag oc’h hini Gael e stagaz eur maread douarou goude ma oue bet kresket dre he urs.\nEtre daou, eur vandenn Vretouned a zaillaz var douar Frans enn eur ober skrab var gement tra a c’hellent da baka. Dagobert, roue Frans, a ieaz drouk ennhan pa glevaz ann dra-ze, hag a zigasaz sant Alar da Vreiz da lavaret da Judikael e raje brezel d’ezhan ma ne raparje ket ar gaou o doa great he zujidi. Sant Alar ha roue Breiz n’o devoue ket a boan oc’h en em glevet. Judikael a ziskleriaz dioc’htu e raparje ann drouk a ioa bet great var douar Frans, petra bennag n’oa ket kaoz d’ann drouk-se ; rak great oa bet heb gouzout dare d’ezhan. Mont a reaz he-unan da gaout Dagobert asambles gant sant Alar, ha kerkent e oue sinet ar peoc’h etre ann daou brins.\nAdtapet diwar « https://br.wikisource.org/w/index.php?title=Buhez_ar_Sent/1894/Judikael&oldid=33955 »\nKemmoù diwezhañ degaset d'ar bajenn-mañ d'an 3 Meu 2012, da 16:48.


Naontekvet Sul goude ar Pantekost - Tiegezh Santez Anna\nBreudeur, en em nevezit a spered hag a soñj, ha gwiskit warnoc'h an Den nevez a zo bet krouet diouzh skeudenn Doue er reizhder hag er santelezh hervez ar wirionez.\nAc'hano, skarzhit ar gevier diouzhoc'h : ra lavaro pep unan ar wirionez d’e nesañ, peogwir ez oc'h kenizili an eil d’egile. Ma 'z eus droug ennoc'h, n’it ket d’ober an droug; arabat d’an heol mont da guzhat war ho kounnar; na roit ket d’an Diaoul krog warnoc'h. An hini a laere a dle bremañ chom hep laerezh; met kentoc'h ra gemero poan da labourat gant e zaouarn evit ober ar mad ha kaout peadra da reiñ da neb a zo en dienez.\neus ar Salm 137, gw. 7\nMa vezan o kerzhout e-kreiz an anken, c'hwi am mir en buhez; a-enep konnar va enebourion ec'h astennit ho torn, ho torn dehoù am savete.\nPublié dans Ar Sent, Feiz ha Stuzegezh, Foi et Culture, Liderezh, Messe, Oferenn, Sulvezhioù